text:
SETAR App
SETAR ta anuncia ganadornan di “Wish Tag”
Den su campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. [...]
SETAR a lanza su campaña di Fin di Aña
Tur aña, yegando e temporada di december, clientenan ta wardando yen di anticipación pa e campaña di fin di aña di SETAR. E aña aki sigur no ta excepción. Durante e programa Magia di Pasco [...]
Interupcion di servicio di Cablenet debi na mantencion diahuebs dia 30 di november 2017
SETAR ta informa cu debi na trabounan di upgrading riba e red lo tin interupcion di servicio di cablenet: diahuebs 30 di november entre 1:00 am pa 5:00 am E barionan cu lo keda afecta [...]
SETAR a haci donacion na Mary Joan Foundation Aruba.
Recientemente sra. Arabella Reyes president di Mary Joan Foundation Aruba a ricibi un cheque simbolico for SETAR como donacion. Durante luna di october SETAR a bin cu e idea pa yuda Mary Joan Foundation cu [...]
Interupcion di Servicio di canalnan HD riba Cable.
SETAR ta informa cu debi na trabounan di mantencion riba e red di Cable TV lo tin interupcion di mayoria canalnan HD riba e servicio di Cable TV: Diahuebs dia 9 di november 2017 entre [...]
Interupcion di servicio di VOD (Video On Demand)
SETAR ta informa cu debi na trabounan di upgrading riba e plataforma di VOD lo tin interupcion di servicio dia 8 di november 2017 entre 2or pa 4or di marduga. Debi na esaki usuarionan di [...]
Interupcion di Servicio di 3G VOICE Y DATA
SETAR ta informa cu relaciona cu trabounan riba su red lo tin interupcion di servicio di VOICE Y DATA pa un periodo di 30 minuut pa su clientenan di PostPaid ,Prepaid y PostPaid Hybrid. : [...]
SETAR ta lansa canalnan di radio riba Cable Digital
Durante un anochi ameno na Oxygen Lounge SETAR a lansa e servicio di stacionnan di radio riba Cable Digital. Presente na e ocasion tabata gerencia di e radio stacionnan, gerencia di SETAR y e team [...]
SETAR cu “FREE Preview” riba canalnan di FOX Premium
SETAR conhuntamente cu FOX ta anuncia cu awe 19 di october te cu 22 di october, tur cliente di Cable Digital cu no tin FOX Premium den nan pakete por disfruta di e canalnan aki [...]
Interupcion di servicio di Cable TV y Cablenet
SETAR ta informa cu debi na trabounan di instalacion y mantencion riba e sistema lo tin interupcion di e servicio di Cable TV y Cablenet pa aproximadamente 2 ora dianan: diaranson 11 di october 2017 [...]
SETAR ta introduci SETAR APP pa cliente por maneha su cuenta di celular mihor.
SETAR ta introduci su SETAR App. Keda na haltura di e uzo di bo minuut, SMS y data, recarga bo prepaid facilmente door di scan bo caarchi prepago cu bo camara di celular, cumpra bundles, [...]
RBC-SETAR Thesis Award 2016-2017 pa Mandy Lacle
Diamars dia 5 di september 2017, Mandy Lacle a bira e di 3 studiante cu ta ricibi e RBC-SETAR Thesis award. A selecta Mandy pa e prestigioso premio di RBC-SETAR pasobra su tesis ta bon [...]
Coleganan di SETAR a pone man hunto colecta placa pa traha pakete pa manda St. Maarten via Cruz Cora Aruba.
Diadomingo ultimo, coleganan di SETAR a bini hunto pa un “food drive effort” pa Sint Maarten. A prepara 101 caha di articulonan basico cu via Cruz Cora Aruba a manda pa Sint Maarten. E coleganan [...]
CARIBBEAN CABLE & TELECOMMUNICATIONS ASSOC. via SETAR a haci donacion di $1,000 na Fundacion pa Hende Muhernan den Dificultad na Aruba
Debi na e generosidad di e programa special di e organisacion: Caribbean Cable and Telecommunications Association (CCTA), Fundacion pa Hende Muher den Dificultad a ricibi e suma di $1,000 como donacion pa e shelter. Fundacion [...]
A saca ganadornan di exitoso competencia di arte “Cover your World” di SETAR
E projecto di SETAR “Cover your World” a haya hopi bon acogida y un total di 85 hoben a participa. Diabierna ultimo a saca e ganadornan cual a resulta den categoria di 6 pa 12 [...]
ESPN Play riba plataforma di TV Everywhere di SETAR
SETAR ta contento di anuncia cu tur cliente di Cable Digital ta haya acceso na disfruta di e servicio di ESPN Play riba nan celular of tablet sin costo adicional. ESPN Play ta laga bo [...]
Sony Pictures y Warner cu serienan grandi riba Video On Demand di SETAR
SETAR, Sony Pictures Television Networks, Warner Bros y HBO ta contento di anuncia e lansamento di contenido di VOD di Canal Sony, AXN, y Warner pa tur cliente di Cable Digital di SETAR. E contenido [...]
Orario adapta pa Teleshop Seroe Blanco 23 di Juni 2017
SETAR N.V. ta informa su clientenan cu diabierna, dia 23 di juni 2017 Teleshop Seroe Blanco su orario lo ta 7:45 am pa 1:00 pm.
Dia Mundial di Telecomunicacion y Sociedad di Informacion
E tema di e aña aki pa Dia Mundial di Telecomunicacion y Sociedad di Informacion ta: "Big Data for Big Impact," (Data Grandi pa Impacto Grandi). Esaki ta enfoca riba e poder di Data pa [...]
SETAR a forma parti di hurado pa e exitoso Hackaton Oranjestad
SETAR como compania inovativo a forma parti di e hurado den persona di Suzy Maduro, pa e tremendo Hackaton Oranjestad cu a tuma lugar diasabra dia 13 di mei 2017. Bureau Innovatie, Camara di Comercio [...]


c: text/html

text:
Cumpleaños Diamars 30 November 2010
:D :D :D :D :D :D :D :D Beter laat dan nooit. Ayera 29 november e tata y kasa di mas loko y fastioso a...
Preclearance di Imigracion Americano!
Ta cu cierto decepcion mi a tuma nota di e noticia cu Imigracion y Aduana Americano presente riba nos isla ya no ta bay...
Ta investigando con e informacion bisando cu ta weso di muher hoben a sali...
Segun Minister Arthur Dowers, ORANJESTAD(AAN): Dialuna durante conferencia di prensa di Minister di Husticia Arthur Dowers, prensa a puntre tocante e informacion cu a Sali...
Den algun dia na Hulanda Prome Minister Eman a reuni cu mayoria di Gabinete...
E trabao haci tabata di importancia, balor y intensidad grandi Tambe a reuni cu lidernan di e fraccionnan di mas importante den tweede kamer ORANJESTAD (AAN):...
Negligencia por causa cu un mucha por bira victima di abuso sexual
Segun Minister di Husticia, ORANJESTAD(AAN): Minister Arthur Dowers Dialuna a papia tocante e caso di e mucha cu tabata perdi y cu a wordo haya...
No ta tur ora e resultado di un caso ta loke mayoria hende ta...
ORANJESTAD(AAN): Dialuna durante su conferencia di prensa, Minister di Husticia Arthur Dowers a papia tocante e asunto di abuso sexual di mucha den nos...
Temporada di horcannan a finaliza como esun mas activo registra
Cu saldo mortal pa Centroamerica y Haiti ORANJESTAD (AAN): Miles di persona morto, inundacion y derumbenan, casnan destrui, cultivonan perdi, infrastructura destroza ta loke ta...
Diaranson awor por cuminsa paga impuesto di vehiculo di motor di 2011
Entrante 3 di januari por busca e plachinan di number ORANJESTAD (AAN): Servicio di Impuesto ta participa cu diaranson awor, dia 1 di december, clientenan...
Dos caso di intento di ladronicia na Seroe Blanco
ORANJESTAD (AAN): Diadomingo ultimo patruya Oranjestad a bay atende dos caso relaciona cu intento y ladronicia cu kiebro na Seroe Blanco. Tabata den transcurso...

robotstxt: allowed

filter: keep


text:
miércoles, 19 de mayo de 2010
Ajiju
Pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará pará
Publicado por Ivan el Trolazo en 16:29 1 comentario:
Suscribirse a: Entradas (Atom)


text:
Studiante ta menasa cu baño di sanger na scol na Zoetermeer
ZOETERMEER, Hulanda - Un mucha homber di 14 aña a menasa riba e foro di internet, 4Chan, a menasa un baño di sanger na...
National Alliance y United People’s Party a sali victorioso den eleccion...
PHILIPSBURG, St. Maarten - United People's (UP) party a captura mayoria di e votonan, pero National Alliance (NA) y United St. Maarten Party (US...
Studiantenan menor di MBO pronto lo tin OV gratis
ZOETERMEER, Hulanda - Studiantenan di MBO cu no a cumpli 18 aña ainda, por desde dia 1 di Januari 2017, biaha gratis cu Transporte...
Bisiña ta salba 1000 cabrito di wordo kima
HULANDA - Un criado di cabrito, tin su bestianan ainda, danki na e reaccion lihe di su bisiña/ El a saca mas of menos...
Diederik Samsom oficialmente candidato pa bira lider di PvdA
DEN HAAG, Hulanda - E ta oficial. Diederik Samsom ta candidado pa lider di partido pa PvdA. Samsom "kier sigui lucha", e ta skirbi...
Rutte ta yama plan di weed “un toke ingenuo”
DEN HAAG, Hulanda - Prome Minister di Hulanda, Mark Rutte ta haya cu e plan pa regula e cultivo di marihuana un "toke ingenuo." Segun...
Lista sexual di studiantenan plama riba internet
GRONINGEN, Hulanda - Na Groningen diahuebs, tin un supuesto lista sexual cu a bin dilanti. Ta trata aki di un lista di datonan hopi...
Tas sospechoso ta percura pa retraso na Weesp
WEESP, Hulanda - Un tas sospechoso a percura pa retraso diahuebs mainta rond di Weesp. Polis a para responsabel pa detene e trafico di...
Minister Alfonso Boekhoudt presente na Prinsjesdag
DEN HAAG, Hulanda – E di tres diamars di September ta tradicionalmente apertura di e aña parlamentario na Hulanda. Esaki ta tuma lugar den...
Ministerio Publico ta persigui ex minister Eurlings pa maltrato
Ex minister di CDA Camiel Eurlings, ta wordo persigui pa Ministerio Publico pa un caso di maltrato. Esey ta loke cu Ministerio Publico na...
E limitacionnan di Rey Willem-Alexander
DEN HAAG, Hulanda - Rey Willem Alexander a bishita e concierto di hubileo di Jostiband, cual ta un banda cu tin integrantenan cu tin...
Studiantenan na Den Haag a basha otro cu konopi
DEN HAAG, Hulanda - Gruponan di studiantenan di enseñansa secundario, a bringa cu otro den varios ocasion diamars merdia. Esaki a sosode riba Oostduinlaan...
Siguridad Prinsjesdag: “Asina serio mi nunca no a wak’e”
DEN HAAG, Hulanda - "Asina hopi siguridad. E no ta normal. E ta cuminsa manera cu bo sali for di stacion di trein. Tur...
Acta di nacimento pa muchanan naci morto na Hulanda
DEN HAAG, Hulanda - Mayornan ta haya e oportunidad pa por registra nan yiu naci morto den e registro masico di gemeente (BRP). Esey...
Gobernador a bishita Gabinete di Aruba
DEN HAAG – Gobernador di Aruba S.E. Fredis Refunjol a haci awe dialuna 19 di September un bishita oficial na Gabinete di Aruba. Gobernador...
Abogado Hulandes riba caso Mitch Henriquez: “Tur agente mester wordo persigui”
DEN HAAG, Hulanda - Tur cinco agente cu tabata envolvi den e aresto fatal di Mitch Henriquez, riba dia 27 di Juni aña pasa...
Polis a keda acumula fout tras fout riba detencion fatal di...
Na e Aresto di Mitch Henriquez, polis a haci foutnan grandi. No solamente e agentenan a haci uzo di un nekklem foi sla, pero...
Sigur un 34 secuestro di mucha a tuma luga durante vakantie...
DEN HAAG, Hulanda - Durante di e vakantie di zomer aki sigur un 34 mucha wordo secuestra for di Hulanda. Esaki ta segun cifranan...
Aruba a participa na evento ONL Nationale Ondernemersdag 2016
DEN HAAG, Hulanda – Riba Plein na Den Haag a tuma lugar pa di dos biaha e evento ONL Nationale Ondernemersdag. Minister Plenipotenciario Alfonso...
Rutte ainda no tin ningun solucion pa e referendum di Ucraina
DEN HAAG, Hulanda - "Nos ta purba di haya un contesta riba tur e obhecionnan cu a wordo nombra," segun prome minister di Hulanda,...


text:
Ayera Minister di Finanza, mr. Angel Bermudez y Sindicato di Aduana, a haya otro, pa loke tabata e origen di conflicto na Aeropuerto.
Di e forma aki, como cu tin cierto claridad, por lo pronto no tin motibo pa tin mas accion na e.o. Aeropuerto.
Den combersacion ayera tardi cu Presidente di SADA, Eward Maduro, el a informa cu nan mes tabatin un schets pinta di e espacio pa Aduana na Aeropuerto, pero como cu Mando di Aduana, tampoco Aeropuerto no a permiti nan participa den e pintamento di mapa, a haya e consecuencia cu manera e situacion tabata, cu Doaune lo no keda cu mucho espacio pa por haci nan trabao.
Minister Bermudez mes a bay pone su mes na altura di e situacion y el a comparti opinion di SADA y asina despues di a delibera cu AAA N.V., mustrando riba e situacion, a dicidi cu lo bay pinta un mapa nobo, y cu participacion awor di SADA.
Esaki mester tuma lugar mas liher posibel, pasobra aworaki e trabao di reconstruccion ta “on-hold” y como tal mester keda cla pa nan por sigui traha.
E mandatario a reuni hopi e ultimo dianan aki, cu manera menciona e mes a bay personalmente Aeropuerto pa mira kico tur a wordo construi y kico t’e plannan di renobacion.
A papia cu gerencia di AAA, y asina nan a haya otro na bienester di cada partido, segun Edward Maduro, Presidente di SADA. Tur accion por a ser evita, si Mando di Aduana, a duna SADA un participacion real den casonan asina.


text:
Durante e ceremonia di diamars atardi ora cu Prome Minister Mike Eman a pone e prome seyo di Monumento Proteha, Director di Monumentenbureau sra. ing. Yvonne Webb a expresa su satisfaccion cu e programa ta inicia.
Tambe a probecha e oportunidad pa gradici Gobierno pa tur e sosten ricibi den realisa e vision di Minister President Eman di restaura tur e monumentonan historico den centro di ciudad.
“Pa nos ta un honor cu Minister President ta bay inicia e identificacion di edificionan historico, pero alabes den nomber di Monumentenbureau ta gradici Gobierno pa tur e apoyo cu nos departamento ta haya pa nos por a cumpli cu e vision di Minister President pa tambe restaura tur e edificionan bunita rond di su Binnenhof pa awor e ta resalta y cu orguyo nos por admira nan pa nan keda pa e siguiente generacionnan.”
Dia di ayera ta pa Monumentenbureau uno historico. E inicio di e programa cu ta identifica e edificionan di Gobierno cu ta un monumento proteha ta un herment balioso den e lucha pa restaura y resguarda nos historia y cultura.
E Directora a menciona cu no por tabatin otro siman mas apropia pa inicia cu esun di nos Himno y Bandera den nos luna cultural.
“Nos ta para dilanti di un edificio historico cu basta hende a traha den dje. Tur hende a sera cabes hunto pa goberna nos pais den e edificio historico aki.
E ta di 1942 y bo por wak tambe cu e ta un di e tiki edificionan cu tin shingles riba su dak y esey ta paso e edificio a wordo construi durante tempo di Dos Guera Mundial y material no tabata yega Aruba hopi liher,” asina sra. Webb a conta n’esnan presente n’e ceremonia.
E seyo cu ta rond y awor ta pega riba e fachada di Bestuurskantoor, ta un diseño cu e oficina di Monumento mester a prepara hincando hopi nificacion den dje.
E Director a splica cu riba casnan antiguo ta haya hopi simbolo den forma di strea, curason y tur tin nan nificacion. Algun hende ta bisa cu e simbolonan aki a wordo poni dor di indjannan, mientras cu otro ta bisa cu ta ora di haya un yiu tabata añadi un simbolo; otro ta bisa cu e simbolo ta pa proteccion y ultimo tin tambe ta pensa cu ta djis pa decoracion.
Pa trece mas claridad, Oficina di Monumento ta bay realisa e aña aki un estudio riba e simbolonan aki u ta haya riba e asina yama ‘casnan floria.’
E simbolo cu tin riba e seyo tin e forma di un strea y den e cultura Arubiano ta nifica proteccion. Logicamente no tabatin mihor escogencia pa representa e meta di e seyo, cu ta pa proteha e edificionan monumental.


text:
ORANJESTAD – E deporte di baseball ta un deporte domina pa e ser masculino y ta un di e deportenan cu te...
ORANJESTAD – E pelotero Arubano di apenas 21 anja di edad firma cu e ekipo di Grandes Ligas di Seattle Mariners Eugene Helder...
ORANJESTAD – Cu un total di 4 homerun pa un total di 6 careda North League ta gana Center League den e prome...
ORANJESTAD – Center league cu tres homerun ta logra un victoria di 9-5 ariba e ekipo di South league. Pitcher ganador ta resulta...
ORANJESTAD – Ayeratardi a duna inicio na locual ta e Subway Series 2017 di Aruba Little League. E division di Major 11-12...
ORANJESTAD – Diadomingo atardi den un Sabana Grandi Ballpark yena cu fanatico, e ekipo di Stars CMB 9-10 den Minor League ta gana e...
ORANJESTAD – Xander Bogaerts por wordo considera un di e mihor shortstop di Grandes Ligas. Ayeranochi e astro Arubano Xander Bogaerts un...
ORANJESTAD – Ayera a ranca sali e registracion pa locual ta bai bira e di 13 edicion di e Aruba Bank Walk...
Fight 1: Bry Kock (AUA) vs Israel Nunez Sosa (AUA) Winner by desicion. Fight 2: Gerald Kelly (AUA) vs Paul Vasquez (AUA) Winner by...
ORANJESTAD – Diadomingo Aruba completo y fanaticonan di futbol tawata den gara di El Classico, ora cu Barcelona y Real Madrid a...


text:
ORANJESTAD (AAN): Durante un conferencia di prensa, Otmar Oduber di Partido POR a revela nan siguiente candidato, kende a bira Marisol Lopez-Tromp.
Pues ademas di Joselin Croes, y Ronny Maduro, y mester menciona tambe Eddy Ras, Michella Lacle y Jacky van Putten, awor tin Marisol tambe den nan frontline.
Segun Otmar Oduber, POR a scoge un proceso diferente, cu tabata dificil, a tuma horanan largo y hopi energia, pero ta duna un bista hopi mas amplio, cu ni cu experiencia den politica of den sector priva por haya un bista asina profundo di necesidad, preocupacion, pero tambe oportunidadnan cu tin den diferente sectornan na Aruba.
E proceso ainda ta tumando lugar, pa asina nan por presenta na comunidad un programa di partido cu ta refleha di berdad e necesidad cu ta biba den nos comunidad, cu pa hopi aña a worde laga atras, pensando riba proyectonan grandi, inversionnan grandi, lubidando riba e individuo cu no a haya un oportunidad pa bay dilanti den su bida, cu su famia, den su hogar, y pa por tin un mihor bida y futuro na Aruba.


text:
Pa medio di Glenbert Croes:
ORANJESTAD (AAN)—E conferencia di prensa di partido Movimiento Electoral di Pueblo (MEP) a tuma lugar Diaranzon mainta, den Sala di Comision di Parlamento.
Parlamentario sr. Glenbert Croes tabata na encargo di hiba palabra.
E parlamentario, na prome lugar, a referi na e fayecimento di un gran musico Arubano, señor Martin Dania na Hulanda. Un persona, original di Distrito di Santa Cruz, cu e aña aki a yega na edad di 85 y for di añanan 60 el a bay Hulanda pero a keda bishita su isla natal hopi. E tabata un gran guitarista, integrante di e Trio Los Aventureros.
Aunke e musico aki ta pertenece na un generacion hopi prome cu Glenbert Croes, el a wordo pidi pa elabora riba e tema pa asina fomenta cu nunca nos mester lubida di nos baluartenan cu ta forma parti di e bida cultural Arubano.
Di parti di pueblo Arubano el a expresa palabranan di condolencia, forza y convivencia na henter e famia di sr. Dania y su amistadnan, y tambe un pueblo gradici di por tabata tin un gran talento musical, un di e grandinan yiu di tera. Cu sr. Martin sosega na Paz.


text:
ORANJESTAD(AAN): Un cas na Simeon Antonio, polis di bario, caminda FCCA y polis tabata aden, no ta bay existi mas. Franklin Leest, ta conta su historia y ta conta tambe dicon ta elimina e cas.
El a splica cu den pasado a pone basta di e casnan disponibel pa oficinanan di tanto pa e bario regisseur di polis funciona. A combin’e cu FCCA mes, pa por dirigi e barionan. Sinembargo hopi di e oficinanan ey no a wordo uza den pasado optimalmente pa Cuerpo Policial.
Tabata tin diferente motibo, e.o. scarcedad di personal mes, otronan ta bay traha den otro barionan. E ora durante combersacionnan durante ultimo tempo a dicidi conhuntamente lo mester elimina algun di nan. Lo a cera algun di nan cu no a funciona nunca.
FCCA su servicio tabata tey den barionan caba. Nan tabata tin nan personal cu a move rond den tur bario. No tabata tin echt tin mester un oficina. Pero como a pone pa e polis di bario, a combin’e e ora pa haci’e hunto. Personal cu ta traha den barionan ta keda. Nan ta funciona for di oficina principal y e sucursalnan na San Nicolas y na Eagle y tambe for di otro oficinanan cu lo keda habri. Hunto a dicidi cu lo cera un par y lo bay converti nan bek den vivienda.
Tin algun di e casnan cu a funciona. Sinembargo tabata tin algun cu a cuminsa bon y pa motibonan hopi personal, manera malesa, of cualkier otro cos, a cay afo hopi tempran. Nan no a haya reemplaso di biaha. Esey ta un lastima si, pero tin algun di nan cu si a funciona bon.
Segun Leest cu cos no ta facil pasobra polis no ta 24 ora eyden. Ta traha durante oranan di trabao. Hopi biaha nan mes ta sali bay den e bario y no tur ora tabata den e oficina mes. Anochi nan no tabata tey y tabata haya e tipo di vandalismo aki na e lugarnan aki den varios ocasion. No ta un tarea facil den e barionan y esey ta conoci. No sa con e ta bay sigui despues, cu nan ta bay reorganise bek for di Cuerpo Policial. FCCA si mester a tuma e casnan bek pasobra nan a keda mucho tempo bashi y por uz’e pa vivienda.


text:
Dialuna mainta durante conferencia di prensa semanal di Partido MEP, Parlamentario señor Guillfred Besaril a elabora rib’e situacion di criminalidad riba nos isla. Parlamentario Besaril a declara lo siguiente.
“Tin un grito general cu henter e comunidad di Aruba ta comparti na e momentonan aki: Ta BASTA! Ta basta di tanto criminalidad. Ta basta di tanto insiguridad.
Aruba ta den e ganaran di anti-socialnan cu sin pordron of berguensa algun ta tira atraco riba nos grandinan. Sin ningun clase di consideracion ta cana drenta ciudadanonan humilde nan hogar, menasa nan cu arma di candela y bay cu e poco pertenencianan cu nan por tin”, Parlamentario Besaril ta splica.
“Atrobe nos ta cera un aña cu un sin fin na incidentenan den cual uzo di arma di candela ta presente. Di menasa te na maltrato y e fenomeno atraco no por keda afo!
Dia 13 di october 2016 un grupo grandi di ciudadano a lanta para y a manda un mensahe fuerte na Gobierno di AVP di kier mira accion concreto contra e ola di criminiladidad cu a bin ta azota nos pida baranca e ultimo añanan. E cifranan ta papia pa nan mes.
Mas di 60 atraco den un solo aña; pues mas di 1 atraco pa siman!”, e Parlamentario a mustra.
“Ta masha poco energia Partido MEP mester gasta pa convence pueblo di Aruba den 2017 di e incapacidad di e gobernantenan actual den e materia di Husticia y Prevencion.
No ta e cantidad ridiculo di asfalt cu klinkers cu wordo basha e ultimo añanan ta duna pueblo e paz y trankilidad cu nan kier y merece, sino accionnan contreto cu nunca tabata un prioridad pa Gabinete Mike Eman I, mucho menos Gabinete Mike Eman II”, Parlamentario Besaril a expresa.
“Partido MEP y mi persona tin un Master Plan pa Husticia cu tin dos punto importante como punto di salida:
Un control mas severo di Aruba su costanan pa impedi cu mas arma di candela y cualkier otro producto of actividad ilicito por drenta of sali di nos pais;
Fortifica e liñanan primario den e cadena hudicial p’asina por sali y duna e proteccion necesario cu tanto comunidad ta bogando p’e”, segun e Parlamentario.
“Combati criminalidad cu man duro, duna e sosten necesario na esnan cu ta sirbi nos comunidad den e cadena hudicial y pone Husticia como prioridad real, lo ta punto number uno rib’e agenda di e gobierno, una bez cu Partido MEP y mi persona drenta gobernacion. Trece siguridad y trankilidad na un pueblo cu ta sclama pa esaki na grito, definitivamente ta un compromiso serio cu nos lo no ria p’e!”, Parlamentario Besaril a termina bisando.


text:
Sero Pita – Diadomingo marduga algo prome cu 3:30 polis a bay cu urgencia Sero Pita, caminda un auto a bolter.
Na yegada nan ta haya un auto cu perde control kibra cura di cas y bolter. Segun habitantenan tawata un sonido basta duro, cu a spantanan. Aparentemente e caminda den mal estado a causa cu ela perde e control di e auto.
Na yegada polisnan ta haya e ocupante drumi pafo di e auto y tawata herida, e tawata comunica cu e agentenan.
Ambulance tambe a yega den algun minuut y a transporta e cabayero pa hospitaal.


text:
Soccer Institute Aruba (SIA) ta organisa pa di dos biaha un voetbal clinic di dos dia, conhuntamente cu ex-hungador profesional Robin Nelisse, conoci di Feyenoord, SC Cambuur, AZ, FC Utrecht y Red Bull Salzburg. E clinic lo tuma lugar dia 4 y 5 di october di 9’or pa 11’or di mainta na Compleho Deportivo Frans Figaroa.
Soccer Institute Aruba (SIA) ta enfoca riba profesionalismo y calidad. Esey kiermen cu nos ta percura pa tin guia apropia pa e muchanan. Banda di un trainer general, semper lo tin un of mas trainer disponibel cu atencion personal y individual pa cada mucha cu mester di esaki. Apesar di e guia apropia tambe nos meta ta pa ofrece continuamente trainingnan inovativo y educacional.
Kico e clinic ta encera?
Durante e clinic tin dos ora di voetbaltraining di trainernan experiencia. E trainernan ta para cla pa comparti nan experiencia y conosemento di futbol cu tur e muchanan.
E dianan lo wordo varia cu training y actividadnan di voetbal caminda un experiencia placentero ta central!
Pa ken e clinic aki ta?
E clinic ta pa muchanan entre 4 cu 14 aña. Muchanan cu no ta miembro actualmente di SIA tambe ta bon bini na e voetbalclinic aki.
Kiko e prijs di e voetbaltraining ta?
E clinic tin un costo di Awg 75 pa cada mucha y pa e prijs aki e ta ricibi:
Uniform (shirt, short y meya cu logo);
Certificado di participacion;
Medaya;
Un potret cu SIA su mascota Olé!;
Un taring varia bou guia di trainernan experiencia;
Posibilidad di gana premio bunita di futbol.
Con mi por registra mi yiu?
Bishita nos website siaruba.com pa registra bo yiu(nan). Una ves e registracion ta completo, bo ta risibi un confirmacion via email cu informacion di pago. E registracion ta bira definitivo una ves cu SIA ricibi pago completo.
Por registra te cu 27 di september 2017 (vol=vol)
Pa mas informacion por tuma contaco cu info@siaruba.com of yama 593-8836.


text:
E siman aki, e prestigioso editorial di Caribbean Journal a conclui cu Aruba ta e destinacion numero 1 den Caribe pa esnan cu kier biaha cu famia. Esaki ta a base di varios factor, incluyendo aeropuerto, infrastructura di transportacion, calidad di buelonan p’e destinacion, facilidad di nabegacion rib’e isla, variedad di atraccionnan, playanan y beyesanan natural.
Ademas, e proporcion y calidad di nos hotelnan cu facilidadnan pa por acomoda un famia a wordo evalua.
Categorisando Aruba como e ‘capital di turismo di e islanan den Reino Hulandes’, Caribbean Journal ta conclui cu Aruba a sa di mantene y crea locual ta un di e destinacionnan mas amabel den region Caribense.
Tambe Aruba ta destaca den infrastructura di transporte y un gran variedad di buelonan directo di su mercadonan principal Merca y Latino America.
Segun Caribbean Journal, tin varios opcion den region Caribe, pero ta algun isla tin e elemento unico familiar y amabel, cu ta agrega n’e nivel di comfortabilidad y seguridad, haciendo di e destinacion di Aruba uno ideal pa un famia cu ta biaha hunto y como tal brindando un estadia di calidad y ‘family-friendly’. Den e cuadro aki Aruba a sa di destaca entre tur otro destinacion Caribense.
Aruba Tourism Authority kier a gradici pueblo di Aruba henter p’e dedicacion continuo na nos turismo. E reconocemento aki ta wordo bon ricibi y ta valida Aruba su strategia turistico y mas importante ainda e amabilidad di nos hendenan cu ta haci di Aruba e destinacion preferi pa hopi famia rond mundo.
Durante e prome 6 lunanan di aña 2017, 48% di e total di nos bishitantenan ta ‘repeat visitors’, bishitantenan fiel cu stima Aruba como un destinacion familiar y amabel pa pasa nan vacacion trankil.


text:
Contador di storia ‘Grietje’ cu pensioen
Astrid Gietel, un contado di storia den servicio di Biblioteca Nacional Aruba a baha cu pensioen. Pa hopi aña Astid Gietel a traha den ramo di promocion di lesamento bou mucha cu hopi dedicacion y pasion.
Astrid Gietel (nomber di cariño ta: ‘Grietje’) a traha como 38 aña den servicio di gobierno y a cuminsa su carera como kleuterleidster. Na 1988 el a cuminsa traha na biblioteca publico den Mediateca escolar y e ultimo añanan den Dept. Hubenil na Playa. Astrid Gietel tabata guia mucha cu lesamento y e tabata involvi tur siman den actividad special pa mucha. Tur aña el a aporta activamente na Festival di Buki pa mucha y tambe e proyecto di Conta storia na cas di Anciano.
Astrid, durante su añanan trahando na biblioteca, por a explora y usa su talentonan di traha cu mucha y pasa e amor pa storia, poesia, rima, dicho y otro expresionnan oral como tambe buki. Cu su abilidad pa haci contacto cu un y tur, demostra iniciativa y traha den grupo el a duna un contribucion balioso na trabou di biblioteca pa mucha.
Gerente y coleganan di Biblioteca Nacional Aruba ta desea Astrid un dushi pensioen bon mereci y ta spera di wak Astrid hopi den futuro como bishitante fiel di biblioteca.


text:
CAPITULO 3
Jehova Ta Revela Su Proposito
1, 2. Con Jehova a revela su proposito pa humanidad?
MAYORNAN amoroso ta laga nan yiunan participa den combersacionnan tocante asunto di famia. Pero nan ta tene cuidou si cuanto informacion nan ta comparti cu nan yiunan. Nan ta revela solamente e detayenan cu nan ta kere cu nan yiunan ta suficiente madura pa compronde.
2 Asina tambe, Jehova a revela su proposito pa humanidad gradualmente. Pero el a haci esey solamente ora cu e tabata sa cu ta e tempo oportuno pa haci esey. Laga nos considera brevemente con Jehova a revela berdadnan tocante e Reino a traves di historia.
Dicon Hende Mester di e Reino?
3, 4. Jehova a predestina e rumbo di historia humano? Splica.
3 Originalmente, e Reino Mesianico no tabata parti di e proposito di Jehova. Dicon no? Pasobra Jehova no a predestina e rumbo di historia humano, esta, cu hende lo lanta contra su autoridad. Mas bien, el a crea hende cu boluntad liber y a bisa Adam cu Eva kico tabata su proposito pa humanidad. El a bisa nan: “Sea fructifero y multiplica, y yena e Tera y haci esaki somete na bo.” (Gen. 1:28) Tambe Jehova tabata kier pa nan respeta su normanan encuanto loke ta bon y loke ta malo. (Gen. 2:16, 17) Adam cu Eva por a scoge pa keda leal na dje. Si nan y nan descendientenan a haci esey, nos lo no tabatin mester di e Reino encabesa pa Cristo pa cumpli cu e proposito di Dios. Aworaki, mundo lo tabata yen yen di hende perfecto cu ta sirbi Jehova.
4 E rebelion di Satanas y Adam cu Eva no a stroba Jehova di cumpli cu su proposito di yena e Tera cu un famia humano perfecto. Jehova simplemente a adapta su manera di cumpli cu e proposito ey. Unabes Jehova declara su proposito, no tin ningun forsa den universo cu por stroba esey di cumpli. Por ehempel, su proposito no ta manera un auto cu no por yega su destinacion pasobra un hende a pone un troncon den caminda. (Lesa Isaias 55:11.) No ta un problema pa Jehova si tin un obstaculo den caminda, e ta gewoon uza un otro ruta. * (Exo. 3:14, 15) Anto ora e haya cu ta e tempo oportuno, e ta informa su sirbidornan leal di e medio nobo cu lo e uza pa logra su proposito.
5. Kico Jehova a dicidi di haci ora e rebelion den Eden a tuma luga?
5 Ora e rebelion den Eden a tuma luga, Jehova a dicidi di establece un Reino. (Mat. 25:34) Na e momento ey den historia ora cu cos tabata pinta scur, Jehova a cuminsa revela e medio cu e lo uza pa laga humanidad haya bek loke e prome homber a perde y pa drecha e daño cu Satanas a causa den su esfuerso envano pa haya poder. (Gen. 3:14-19) Pero asina mes, Jehova no a revela tur detaye tocante e Reino den un solo shot.
Jehova Ta Cuminsa Revela Algun Berdad Tocante e Reino
6. Kico Jehova a priminti, pero kico e no a revela?
6 Den e prome profecia di Bijbel, Jehova a priminti cu un cierto “simia” lo destrui e colebra. * (Lesa Genesis 3:15.) Pero e tempo ey, Dios no a revela e identidad di e simia ey ni di e simia di e colebra. En realidad, durante e 2.000 añanan cu a sigui, Jehova no a revela nada mas tocante e asunto. *
7. Dicon Dios a scoge Abraham, y ki les importante nos ta siña for di esey?
7 Cu tempo, Jehova a scoge Abraham como esun mediante ken e simia, of descendiente, priminti lo a bin. Jehova a scoge Abraham pasobra el “a obedece [Jehova su] bos.” (Gen. 22:18) Esaki ta siña nos un les importante: Jehova ta revela su proposito solamente na hende cu ta tem’e y cu tin respet profundo p’e.—Lesa Salmo 25:14.
8, 9. Kico Jehova a revela na Abraham y Jacob tocante e descendiente priminti?
8 Un biaha cu Jehova tabata papia cu su amigo Abraham via di un angel, Jehova a revela pa prome biaha un detaye sumamente importante tocante e descendiente priminti: Lo e ta un hende. (Gen. 22:15-17; Sant. 2:23) Pero con e hende ey lo destrui e colebra? Ken e colebra ta? Loke Jehova a revela mas despues ta contesta e preguntanan ey.
9 Jehova a dicidi cu e Descendiente Priminti lo a bin di Abraham su nieto Jacob, un homber cu a demostra gran fe den Dios. (Gen. 28:13-22) Via Jacob, Jehova a indica cu e Descendiente Priminti lo a bin di Jacob su yiu Juda. Jacob a profetisa cu e descendiente aki di Juda lo ricibi un “septer” (un bara cu a simbolisa autoridad di rey) y cu “nacionnan lo obedec’e.” (Gen. 49:1, 10) Cu e declaracion ey, Jehova a indica cu e Descendiente Priminti lo a bira un gobernante, un rey.
10, 11. Dicon Jehova a revela su proposito na David y Daniel?
10 Un 650 aña despues di tempo di Juda, Jehova a revela na Rey David mas cos tocante Su proposito. Jehova a describi David, un descendiente di Juda, como “un homber cu ta na agrado di [su] curason.” (Echo. 13:22; 1 Sam. 13:14; 17:12) Como cu David tabata teme Jehova y tabatin respet profundo p’e, Jehova a dicidi di cera un pacto cu ne. El a priminti David cu un di su descendientenan lo goberna pa semper.—2 Sam. 7:8, 12-16.
11 Un 500 aña despues, Jehova a uza profeta Daniel pa revela e aña exacto cu e Ungi, of Mesias, lo a aparece riba Tera. (Dan. 9:25) Dicon Jehova a revela su proposito na Daniel? Pasobra Jehova a considera Daniel un persona “masha stima”, ya cu Daniel tabatin respet profundo pa Jehova y a sirbie fielmente.—Dan. 6:16; 9:22, 23.
12. Kico e angel a bisa Daniel pa haci, y dicon?
12 Jehova a uza profetanan fiel manera Daniel pa skirbi un gran cantidad di detaye tocante e Descendiente Priminti, esta, e Mesias. Pero ainda no tabata tempo pa Jehova su sirbidornan compronde plenamente loke el a inspira nan pa skirbi. Por ehempel, despues cu Daniel a haya un vision cu a mustra con e Reino di Dios lo ser estableci, e angel a bis’e pa seya e profecia ey te na e tempo cu Jehova a stipula. Y na e tempo ey, den futuro, berdadero “conocemento lo aumenta.”—Dan. 12:4.
Hesus Ta Duna Mas Detaye Tocante e Proposito di Dios
13. (a) Ken tabata e Descendiente Priminti? (b) Con Hesus a aclaria e profecia di Genesis 3:15?
13 Jehova a mustra bon cla cu Hesus ta e simia priminti, e descendiente di David cu lo goberna como Rey. (Luc. 1:30-33; 3:21, 22) Ora Hesus a cuminsa su sirbishi, ta comosifuera solo a sali pa duna claridad riba hende su conocemento di e proposito di Dios. (Mat. 4:13-17) Por ehempel, Hesus a kita tur duda tocante ken “e colebra” menciona na Genesis 3:14 y 15 ta ora el a yama Diabel “un matado” y “e tata di mentira.” (Juan 8:44) Den e revelacion cu Hesus a duna Juan, el a identifica “e colebra original” como “esun cu yama Diabel y Satanas.” * (Lesa Revelacion 1:1; 12:9.) Y den e mesun revelacion ey, Hesus a mustra con na final e—como e descendiente priminti—lo cumpli cu e profecia cu a ser duna den Eden y destrui Satanas.—Rev. 20:7-10.
14-16. Ta semper e discipelnan di e prome siglo a compronde completamente kico tabata e nificacion di e berdadnan cu Hesus a revela? Splica.
14 Manera nos a mira den Capitulo 1 di e buki aki, Hesus a papia ampliamente riba e Reino. Pero no ta semper el a revela tur e detayenan cu su discipelnan tabata kier sa. Hasta ora el a duna nan detayenan specifico, ta despues di hopi tempo—tin biaha siglonan despues—e siguidornan di Cristo a cuminsa compronde completamente e nificacion di e berdadnan cu nan Maestro a revela. Laga nos considera algun ehempel.
15 Na aña 33 di e prome siglo, Hesus a mustra bon cla cu ta for di Tera lo scoge e cogobernantenan cu lo yuda e Rey di e Reino di Dios y cu lo resucita nan como criaturanan spiritual den cielo. Pero su discipelnan no a compronde loke el a bisa di biaha. (Dan. 7:18; Juan 14:2-5) Den e mesun aña ey, Hesus a indica via ilustracion cu ta hopi tempo despues cu e subi na cielo e Reino lo ser estableci. (Mat. 25:14, 19; Luc. 19:11, 12) E discipelnan no a compronde e punto sumamente importante ey tampoco. Pesey, nan a puntra Hesus despues cu el a resucita: “Ta aworaki bo ta bay restaura e Reino pa Israel?” Pero Hesus a dicidi di no duna nan niun detaye mas e tempo ey. (Echo. 1:6, 7) Ademas, Hesus a siña nan cu lo tin “otro carne” cu lo no forma parti di e “tou chikito” di cogobernante. (Juan 10:16; Luc. 12:32) Ta hopi tempo despues cu e Reino a cuminsa goberna na 1914, e siguidornan di Cristo a bin compronde bon cla ta ken e dos gruponan ey tabata.
16 Hesus por a conta su discipelnan hopi cos mas tempo e tabata hunto cu nan riba Tera, pero e tabata sa cu nan lo no por a compronde tur e cosnan ey. (Juan 16:12) No tin duda cu den e prome siglo hopi conocemento tocante e Reino a keda revela. Pero ainda no tabata tempo pa e conocemento ey aumenta.
Berdadero Conocemento Ta Aumenta den “e Tempo di e Fin”
17. Kico nos tin cu haci pa compronde e berdadnan tocante e Reino, pero kico mas ta necesario?
17 Jehova a priminti Daniel cu durante “e tempo di e fin” hopi hende lo “core pariba-pabou, y [berdadero] conocemento” di e proposito di Dios lo aumenta. (Dan. 12:4) Segun un buki di consulta, e verbo Hebreo cu nan a uza pa “core pariba-pabou” ta transmiti tambe e idea di un hende cu ta studia un buki cuidadosamente y cabalmente. Pues, e hendenan cu tabata kier e berdadero conocemento lo mester a traha duro pa hay’e. Pero maske cuanto nos studia Bijbel, nos no por haya un bon comprondemento di e berdadnan tocante e Reino a menos cu Jehova duna nos e privilegio ey.—Lesa Mateo 13:11.
18. Con e sirbidornan di Jehova a demostra fe y humildad?
18 Mescos cu Jehova a revela e berdadnan tocante e Reino gradualmente durante e periodo prome cu 1914, asina el a sigui haci durante e tempo di fin. Manera Capitulo 4 y 5 di e buki aki ta mustra, e sirbidornan di Dios mester a ahusta nan comprondemento na varios ocasion durante e ultimo 100 añanan. Acaso esey ta nifica cu Jehova no ta apoya nan? Al contrario! E ta sostene nan plenamente. Dicon? Como cu e sirbidornan di Jehova tin temor pa Dios, nan ta demostra dos cualidad cu e ta balora: fe y humildad. (Heb. 11:6; Sant. 4:6) E sirbidornan di Jehova tin fe cu tur e promesanan di Dios cu tin den su Palabra lo bira realidad. Nan ta demostra humildad ora nan ta admiti cu nan no a compronde bon con e promesanan ey lo cumpli. E actitud humilde ey a keda refleha den E Toren di Vigilancia di 1 di maart 1925, cu a bisa: “Nos sa cu Señor ta su propio interprete; ta e mes lo interpreta su Palabra pa su pueblo, na su manera y na su debido tempo.”
“Señor ... mes lo interpreta su Palabra pa su pueblo, na su manera y na su debido tempo”
19. Kico Jehova a permiti nos compronde awor, y dicon?
19 Ora cu e Reino a cuminsa goberna na 1914, e sirbidornan di Dios tabata compronde parcialmente con e profecianan relaciona cu e Reino lo a cumpli. (1 Cor. 13:9, 10, 12) Den nos entusiasmo pa mira e promesanan di Dios cumpli, nos a yega di saca conclusionnan robes. Un articulo cu a sali den E Toren di Vigilancia cita den e paragraf anterior a bisa: “Aparentemente, un bon regla pa sigui ta cu nos no por compronde un profecia sino te ora cu e cumpli of segun cu e ta cumpliendo.” A traves di añanan, e sabiduria tras di e declaracion ey a bira bisto. Awor cu nos ta hopi leu den e tempo di fin, hopi profecia di Reino a cumpli y ta cumpliendo. Como cu e pueblo di Dios ta humilde y dispuesto pa acepta coreccion, Jehova a laga nan compronde su proposito mas mihor. En berdad, conocemento berdadero a aumenta considerablemente.
Splicacionnan Nobo Ta Pone e Pueblo di Dios na Prueba
20, 21. Con e cristiannan di e prome siglo a reacciona ora cu cambionan a tuma luga?
20 Ora Jehova ta refina nos comprondemento di e berdad, esey ta saca na cla kico nos tin den nos curason. Nos tin e fe y humildad necesario pa acepta e cambionan? Cristiannan cu tabata biba den e prome siglo a haya nan den e situacion ey. Supone cu bo ta un cristian Hudiu cu tabata biba den e tempo ey: Bo tin respet profundo pa e Ley di Moises y ta orguyoso cu bo ta forma parti di e nacion di Israel. Awor bo ta haya cartanan inspira for di apostel Pablo cu ta bisa cu e Ley no ta obligatorio mas y cu Jehova a rechasa e nacion di Israel. Na luga di esey, Jehova ta formando un Israel spiritual cu ta consisti di tanto Hudiu como di no Hudiu. (Rom. 10:12; 11:17-24; Gal. 6:15, 16; Col. 2:13, 14) Con abo lo a reacciona?
21 Cristiannan humilde a acepta Pablo su splicacion inspira, y Jehova a bendiciona nan. (Echo. 13:48) Otro cristiannan no tabata contento cu e cambionan ey y kier a sigui biba segun nan mes comprondemento. (Gal. 5:7-12) Si e personanan ey lo no a cambia nan punto di bista, nan lo a perde oportunidad di goberna hunto cu Cristo.—2 Ped. 2:1.
22. Nos ta hayando un comprondemento mas cla di e proposito di Dios. Ki efecto esey tin riba bo?
22 Den e ultimo decadanan tambe Jehova a yuda nos compronde mihor algun aspecto tocante e Reino. Por ehempel, el a yuda nos mira mas cla ta na ki tempo Hesus lo separa hende cu lo bira ciudadano di e Reino for di esnan cu no ta haci caso di e bon noticia, mescos cu un wardador ta separa carne for di cabrito. Tambe Jehova a laga nos compronde ta na ki tempo lo completa e cantidad di 144.000, kico e ilustracionnan di Reino cu Hesus a duna ta nifica y ki tempo e ultimo ungi lo ser resucita pa bay cielo. * Ki efecto e puntonan ey cu a bira mas cla tabatin riba bo? Bo fe a bira mas fuerte? Bo ta mira nan como prueba cu Jehova ta sigui educa su pueblo humilde? E siguiente capitulonan di e buki aki lo convence bo hasta mas ainda cu Jehova ta revelando su proposito gradualmente na hende cu ta tem’e.
^ par. 4 E nomber Jehova ta un forma di e verbo Hebreo cu ta nifica “bira.” E nomber ta indica cu e ta Esun cu ta cumpli cu su promesanan. Wak e cuadro “E Nificacion di e Nomber di Dios”, den Capitulo 4.
^ par. 6 E palabra Hebreo zera, traduci como “simia” na Genesis 3:15, ta den forma singular y por ser traduci tambe como “descendiente” of “descendientenan.”
^ par. 6 Pa nos awe, esey por parce hopi tempo. Pero no lubida cu den e tempo ey hende tabata biba hopi mas largo. Bida di cuater hende so tabata suficiente pa abarca e periodo di Adam pa Abraham: Pa un periodo, Adam a biba den e mesun tempo cu Lamek, tata di Noe. Pa un periodo, Lamek a biba den e mesun tempo cu Sem, yiu di Noe. Y pa un periodo, Sem a biba den e mesun tempo cu Abraham.—Gen. 5:5, 31; 9:29; 11:10, 11; 25:7.
^ par. 13 Den e Scritura Hebreo e nomber “Satanas” ta aparece 18 biaha. Pero den e Scritura Griego Cristian, e nomber “Satanas” ta aparece mas cu 30 biaha. E Scritura Hebreo no a pone mucho enfasis riba Satanas, sino mas bien a concentra riba con pa identifica e Mesias. Y ora e Mesias a yega, e tabata esun cu a revela bon cla ken Satanas tabata, y esey a keda registra den e Scritura Griego Cristian.
^ par. 22 Pa un consideracion di algun di e splicacionnan nobo aki, wak e siguiente edicionnan di E Toren di Vigilancia: 15 di october 1995, pagina 23 pa 28; 1 di januari 2008, pagina 24 pa 28; 1 di juli 2008, pagina 24 pa 28; 15 di juli 2013, pagina 9 pa 14.


text:
STORIA DI BIDA
E Bendicion di Jehova A Haci Mi Feliz
MI A nace na aña 1927 den e stad chikito di Wakaw, Saskatchewan, Canada. Mi tata cu mi mama tabatin shete yiu; cuater mucha homber y tres mucha muher. Pesey, for di chikito mi a custumbra di tin hende rond di mi.
Nos famia a sinti e efecto di e Gran Depresion, esta, e crisis economico di e decada di 1930. Nos no tabata rico, pero tampoco nos no tabata falta cuminda. Nos tabatin algun galiña y un baca, pesey semper nos tabatin webo, lechi, crema di lechi, keshi y manteca. Manera bo por imagina, nos tur tabatin trabou di haci.
Mi tin hopi recuerdonan bunita di e tempo ey, manera e dushi holo di appel cu tabatin na cas. Mi ta corda cu den tempo di herfst, ora mi tata tabata bay den stad pa bende productonan di nos boerderij, hopi bes e tabata bin bek cu un caha yen di appel fresco. Mi tabata gusta cu tur dia nos por a come un dushi appel.
NOS FAMIA A HAYA E BERDAD
Mi tabatin seis aña ora cu mi mayornan a scucha di e berdad pa prome biaha. Nan prome yiu homber Johnny a fayece poco despues cu el a nace. Den nan tristeza nan a puntra nan pastoor: “Unda Johnny ta?” E pastoor a bisa nan cu e baby no a batisa, pesey e no a bay cielo. Mas bien, e tabata den limbo. E pastoor a hasta bisa mi mayornan cu si nan pag’e, e lo por resa pa Johnny sali for di limbo y bay cielo. Con abo lo a sinti? Mi tata cu mi mama tabata asina desapunta cu nunca mas nan a papia cu e pastoor. Pero ainda nan tabata puntra nan mes unda Johnny ta.
Un dia mi mama a haya un foyeto chikito titula Where Are the Dead?, publica pa testigonan di Jehova. Di biaha el a les’e. Ora cu mi tata a yega cas, mesora mi mama a bis’e: “Mi sa unda Johnny ta. E ta drumi awor, pero un dia e lo lanta.” E anochi ey mi tata a lesa henter e foyeto ey. Mi mayornan a haya consuelo ora nan a siña cu Bijbel ta bisa cu e mortonan ta drumi y cu lo bay tin un resureccion den futuro.—Ecl. 9:5, 10; Echo. 24:15.
Loke nan a haya sa a cambia nos bida, esey a trece tanto consuelo como felicidad. Nan a cuminsa studia Bijbel cu e Testigonan, y nan a asisti na e reunionnan di e congregacion chikito di Wakaw. Mayoria di e rumannan eynan a bin di Ucrania. No a dura mucho cu mi mayornan a cuminsa predica.
Y poco despues di esey, nos a muda bay British Columbia. Eynan nos congregacion nobo a ricibi nos cu hopi amor. Ta dushi ora mi corda bek con nos famia tabata prepara e les di Toren di Vigilancia pa e reunionnan di diadomingo. Nos tur tabata desaroya un amor profundo pa Jehova y pa e berdadnan biblico. Mi por a mira cu Jehova a bendiciona nos y cu nos tabata mas feliz.
Como mucha no tabata facil pa nos papia cu otro hende tocante nos creencia. Algo cu a yuda nos hopi tabata cu mayoria di biaha ami y mi ruman Eva tabata prepara e presentacion di luna pa sirbishi, y nos tabata haci e demostracion ey den e Reunion di Sirbishi. Aunke nos tabata timido, esaki tabata un bon manera pa nos siña papia cu otro hende tocante Bijbel. Mi ta hopi agradecido pa e entrenamento cu nos a haya pa predica.
Loke mas mi tabata gusta tempo mi tabata chikito ta ora cu e rumannan den e trabou di tempo completo tabata keda na nos cas. Por ehempel, nos tabata gusta ora cu nos superintendente di circuito Jack Nathan bishita nos congregacion y keda na nos cas. * E tabatin masha hopi experencia pa conta, y nos tabata gusta scucha nan. Ora e tabata elogia nos, nos tabata sinti nos mes anima pa sigui sirbi Jehova fielmente.
Mi tabata pensa: Ora mi bira grandi, mi kier bira mescos cu Ruman Nathan. Ta despues mi a realisa cu su ehempel a prepara mi pa un carera den e trabou di tempo completo. Ora cu mi tabatin 15 aña, mi tabata determina pa sirbi Jehova. Na aña 1942, ami y Eva a batisa.
PRUEBA DI FE
Durante Segundo Guera Mundial hende a bira hopi patriotico, pesey juffrouw Scott, cu tabata masha fanatico, a schors mi dos ruman muhernan y un di mi ruman hombernan for di scol. Dicon? Pasobra nan a nenga di saluda e bandera. Despues el a yama mi juffrouw y a bis’e pa e schors ami tambe. Pero mi juffrouw a bis’e: “Nos ta biba den un pais unda hende por dicidi pa nan mes kico nan ta kere, y nan tin e derecho di keda sin participa den ceremonianan patriotico.” A pesar di hopi presion di juffrouw Scott, el a bis’e firmemente: “Esaki ta mi decision.”
Juffrouw Scott a bis’e: “No, e no ta bo decision. Si bo no schors Melita, mi lo entrega un keho contra bo.” Mi juffrouw a splica mi mayornan cu si e kier keda cu su trabou, e mester schors mi, maske e sa cu esey no ta e cos corecto pa haci. Asina mes, nos a haya bukinan di scol pa haci les na cas. Poco despues, nos a muda mas o menos 32 kilometer mas leu, unda nos por a bay un otro scol.
Durante e añanan di guera nos publicacionnan tabata prohibi, pero toch nos tabata predica cu nos Bijbel. Como resultado, nos a bira mas habil den uza Bijbel ora di predica. Esey a yuda nos crece spiritualmente, y a laga nos mira con Jehova a sostene nos.
SIRBISHI DI TEMPO COMPLETO
Asina cu ami y Eva a caba scol, nos a cuminsa cu e trabou di pionero. Na principio mi a traha na un tienda. Cu tempo, mi a sigui un curso di pelukeria pa seis luna, y esey tabata algo cu mi tabata gusta haci na cas. Pa mi por a cubri mi gastonan y sigui den e trabou di tempo completo, mi tabata traha dos biaha pa siman na un beauty salon y duna les dos biaha pa luna.
Na aña 1955, mi kier a bay e asamblea “Reino Triunfante” na New York, Merca, y na Nuremberg, Alemania. Prome cu mi a bay New York, mi a conoce Ruman Nathan Knorr. E cu su casa a bay e congreso na Vancouver, Canada. Durante nan bishita, e esposa di Ruman Knorr a pidi mi pa drecha su cabey. Ruman Knorr a keda contento cu e resultado di mi trabou, y e kier a conoce mi. Ora nos tabata papia, mi a bis’e cu mi tabata plania pa bay New York prome cu mi biaha pa Alemania. El a invita mi pa traha nuebe dia na Betel di Brooklyn.
E biahe ey a cambia mi bida. Na New York mi a conoce un ruman hoben cu yama Theodore (Ted) Jaracz. Poco despues cu mi a cera conoci cu ne, pa mi sorpresa el a puntra mi: “Bo ta un pionero?” Mi a contest’e: “No.” Mi amiga LaVonne, cu a scucha nos combersacion, a draai bis’e: “Claro cu si!” Un poco confundi, Ted a puntra LaVonne: “Wel, ken sa mihor? Abo of e?” Mi a splic’e cu mi tabata pionero y cu mi kier cuminsa atrobe asina cu mi bin bek for di e congresonan.
MI A CASA CU UN HOMBER SPIRITUAL
Ted a nace na aña 1925 na Kentucky, Merca. El a batisa ora e tabatin 15 aña. Aunke niun di su famia no a drenta den e berdad, dos aña despues el a bira un pionero regular. Asina el a cuminsa un carera den e trabou di tempo completo cu a dura casi 67 aña.
Na juli di aña 1946, cu edad di 20 aña, Ted a gradua for di e di shete klas di Scol Biblico di Galaad di Watchtower. Despues di esey, el a sirbi como superintendente biahero na Cleveland, Ohio. Mas o menos cuater aña despues, na 1951, el a haya un asignacion pa sirbi como sirbidor di sucursal na Australia.
Ted tambe a bay e congreso na Nuremberg, Alemania, y eynan nos a pasa poco tempo hunto. Nos a cuminsa enamora. Mi tabata hopi contento cu su meta tabata pa sirbi Jehova cu henter su alma. E tabata un persona serio y responsabel pero a la bes bondadoso y amabel. Semper e tabata pone interes di otronan prome. Despues di e congreso, Ted a bay Australia y ami a bay bek Vancouver, pero nos a keda den contacto cu otro door di skirbi carta.
Despues di mas o menos cinco aña na Australia, Ted a bolbe Merca y despues el a bay sirbi como pionero na Vancouver. Ora mi famia a conoce Ted, nan a gust’e masha hopi. Michael, mi ruman homber mayo, semper kier a proteha mi, y hopi biaha e tabata preocupa ora un ruman homber mustra interes den mi. Sinembargo, Michael a bay bon cu Ted. El a bisa: “Melita, e ta un bon homber. Trat’e bon pa bo no perd’e.”
Ami tambe a cuminsa gusta Ted masha hopi. Nos a casa dia 10 di december 1956. Nos a traha hunto como pionero na Vancouver, despues na California, y despues nos a haya un asignacion pa traha den e trabou di circuito na Missouri y Arkansas. Pa mas o menos 18 aña, tur siman nos tabata keda na diferente cas segun cu nos tabata haci e trabou di superintendente biahero den gran parti di Merca. Nos tabatin hopi experencianan bunita di sirbishi, y tambe dushi asociacion cu nos rumannan. Nos a disfruta di e trabou aki, aunke cu tur siman nos mester a muda di un luga pa otro.
Algo cu mi tabata gusta di Ted ta cu semper el a balora su relacion cu Jehova y su sirbishi sagrado. Nos tabata gusta lesa y studia Bijbel hunto. Prome cu nos bay drumi, nos tabata hinca rudia banda di cama, y e tabata haci oracion pa nos. Despues nos tabata haci nos mes oracion. Semper mi tabata sa ora cu algo serio tabata preocupa Ted. Pasobra e tabata baha for di cama, hinca rudia atrobe y haci oracion pa basta rato den silencio. Mi a admir’e pasobra e ta haci oracion tocante tur asunto, sea grandi of chikito.
Algun aña despues cu nos a casa, Ted a bisa mi cu e lo bay cuminsa tuma di e emblemanan na Memorial. El a bisa: “Mi a haci oracion intenso tocante esaki pa mi ta sigur cu mi ta haci loke Jehova kier.” No a sorprende mi cu el a ser ungi cu e spirito di Dios pa por sirbi den cielo. Pa mi tabata un privilegio di por a apoya un ruman di Cristo.—Mat. 25:35-40.
UN ASIGNACION NOBO
Pa nos sorpresa, na 1974, Ted a haya invitacion pa bira miembro di e Cuerpo Gobernante di testigonan di Jehova. Cu tempo, nos a bay sirbi na Betel di Brooklyn. Mientras cu Ted tabata cumpli cu su responsabilidadnan, ami tabata traha como housekeeper of den e beauty salon.
Como parti di su responsabilidadnan, Ted tabata asigna pa bishita varios sucursal. E tabata specialmente interesa den e trabou di predica den paisnan unda cu esaki tabata prohibi. Por ehempel, paisnan manera Oost Europa cu tabata bou di control di Union Sovietico. Na Suecia, durante un vakantie cu nos echt tabatin mester, Ted a bisa: “Melita, e trabou di predica ta prohibi na Polonia. Mi tin hopi gana di bay eynan pa yuda e rumannan.” Pues, nos a haya visa y nos a bay Polonia. Ted a topa cu algun ruman homber cu tabata atende cu e trabou di predica. Nan a cana bay un tiki leu pa niun hende scucha loke nan tabata papia. Pa cuater dia nan a keda reuni pa oranan largo, pero mi tabata contento di mira con satisfecho Ted tabata di por a yuda su famia spiritual.
E siguiente biaha cu nos a bishita Polonia tabata na november 1977. F. W. Franz, Daniel Sydlik y Ted a haci e prome bishita oficial como miembro di e Cuerpo Gobernante. Aunke nos trabou tabata prohibi ainda, nan por a bay varios stad pa papia cu superintendentenan, pioneronan y rumannan cu tabatin hopi aña den berdad.
E siguiente aña, Milton Henschel y Ted a bishita Polonia. Nan a reuni cu algun funcionario di gobierno cu a cuminsa mustra un actitud mas tolerante pa cu nos y nos actividadnan. Na 1982, e gobierno di Polonia a permiti e rumannan tene asambleanan di un dia. Un aña despues a tene congresonan mas grandi di cua mayoria tabata na luganan di huur. Aunke e trabou ainda tabata prohibi na 1985, gobierno a permiti nos tene cuater congreso den stadionnan grandi. Na mei 1985, mientras cu nos tabata haci plannan pa tene congresonan hasta mas grandi, e gobierno di Polonia a duna reconocemento legal na testigonan di Jehova. E noticia ey a haci Ted masha contento mes.
PROBLEMA DI SALUD
Na aña 2007, nos tabata biahando pa asisti na e dedicacion di e sucursal na Sur Africa. Sinembargo, ora cu nos a yega Inglatera, Ted su presion tabata halto, y dokter a conseh’e pa pospone su biahe. Despues cu Ted a recupera nos a bolbe Merca. Pero un par di siman despues, el a haya un atake celebral cu a laga e banda drechi di su curpa paralisa.
Aunke Ted su recuperacion a bay slow y e no por a bay oficina pa un tempo, toch nos tabata contento cu e por papia normal. A pesar cu e no por a haci mucho, el a purba di sigui cu su rutina. Por ehempel, for di nos camber e por a participa, via telefon, den e reunionnan semanal di Cuerpo Gobernante.
Ted tabata hopi agradecido cu e por a haya un excelente tratamento di fisioterapia na Betel mes. Pocopoco el a cuminsa move atrobe, y asina e por a cumpli cu algun di su asignacionnan. Semper el a mantene su goso.
Tres aña despues, el a haya un otro atake celebral y a fayece riba diaranson 9 di juni 2010. Maske mi tabata sa cu un dia Ted lo mester a muri pa e por bay cielo, no tin palabra pa describi cuanto dolor su morto a causa mi. Mi ta haya hopi falta di dje. Pero mi ta gradici Jehova tur dia pa loke mi por a haci pa apoya Ted. Nos tabatin e privilegio di sirbi 53 aña hunto den e trabou di tempo completo. Mi ta hopi agradecido na Jehova pa e manera cu Ted a yuda mi hala mas cerca di mi Tata celestial. Mi ta sigur cu su asignacion nobo ta dun’e hopi goso y satisfaccion.
ENFRENTANDO RETONAN NOBO DEN BIDA
Mi a pasa hopi aña dushi cu mi esposo, y semper nos tabatin hopi cos di haci. Pesey no ta facil pa mi adapta na e retonan nobo den mi bida. Nos tabata gusta conoce hendenan nobo cu tabata bishita Betel y nos congregacion. Awor cu mi kerido Ted no t’ey mas y mi no ta mes fuerte cu antes, mi no por asocia mucho mas cu otronan. Asina mes, mi ta disfruta di por ta hunto cu mi rumannan na Betel y na congregacion. E rutina di Betel no ta facil, pero mi ta feliz di por ta aki sirbiendo Jehova. Y ainda mi ta stima e trabou di predica. Aunke mi no por para hopi, mi ta gusta predica riba caya y dirigi estudionan di Bijbel.
Ora mi wak tur e cosnan malo cu ta sosode rond mundo, mi ta contento cu mi por a sirbi Jehova hunto cu mi dushi esposo. E bendicion di Jehova a haci mi realmente feliz.—Prov. 10:22.
^ par. 13 Jack Nathan su storia di bida a aparece den e Atalaya di 1 di september 1990, pagina 10 pa 14.


text:
Parke di Molina di biento na Urirama ta forma peliger pa...
Dialuna 29 di Mei 2017, Corte den Prome Instancia a trata e caso cu Fundacion Salba Urirama a entama contra pais Aruba pa e.o....
Resumen di casonan den Corte pa diabierna 12 di Mei 2017
Aki ta sigui un resumen di e casonan den Corte di Prome Instancia pa dia 12 di Mei 2017. Pa 8 or y 15 e...
Resumen di casonan den Corte di Prome Instancia pa dia 11...
Resumen di casonan den Corte di Prome Instancia pa dia 11 di Mei 2017 Aki ta sigui un resumen di casonan den Corte di Prome...
20 aña a cay pa asesino di Lalo Webb
Diaranson a tuma luga e caso di e asesino di Lalo Webb, caminda cu hues a sentencie na 20 aña cera, apesar cu fiscal...
Cuatro sospechoso deteni relaciona caso di Jaburibari ta den libertad
Diamars fiscal a laga 4 di e 8 detenidonan cu tin den caso di Jaburibari asesinato 1 di Mei den libertad. Ta cuatro persona...
Fiscal ta exigi 12 aña pa homber cu a asesina su...
Diabierna 5 di Mei Corte den Prome Instancia a trata e caso contra di e acusado J.B.R. kende ta wordo acusa di a asesina...
Sospechosonan den caso di asesinato na Jaburibari a presenta dilanti Hues...
Diahuebs mainta shete sospechoso den nan tanto homber y muhe a presenta na Corte unda Hues Comisario a wak nan mira loke ta un...
Resumen di e casonan den Corte di Prome Instancia pa dia...
Resumen casonan den Corte dia 4 di Mei 2017 Pa 8 or y 30 di mainta, D.C. y W. ta wordo acusa di, conhuntamente cu...
Ex- trahado di Centro Ortopedagogico sentencia na servicio comunitario
Diahuebs 20 di April Corte den Prome Instancia a trata e caso di G.L., ex- trahado di Ortopedagogisch Centrum, kende ta wordo acusa di...
Fiscal ta mantene su exigencia di 22 aña den caso Webb
Diaranson, 19 di April pa 2 or di atardi, Corte den Prome Instancia a sigui cu e tratamento di e caso contra E.H kende...
Chines ta haya 10 aña pa asesinato
Awe mainta hues a tuma su decision pa loke ta e caso di e Chines T. kende a mata e ex director di Serlimar....
Diabierna 21 di April Corte lo dicta sentencia den caso di...
Dia 21 di April, Corte den Prome Instancia lo dicta sentencia den e caso di e dama di nacionalidad Chines, M.T., cu a asesina...
Resumen di casonan den Corte di Prome Instancia riba dia 21...
Aki ta sigui un resumen di casonan den Corte di Prome Instancia pa dia 21 di April 2017. Pa 8’or y 15 di mainta, e...
Resumen di casonan den Corte di Prome Instancia riba 20 April...
Aki ta sigui resumen di casonan den Corte di Prome Instancia pa dia 20 di April 2017 Pa 8’or y mey di mainta, e sospechoso...
Shete y cuater aña pa duo cu a tira ariba auto...
Diahuebs Corte den Prome Instancia a dicta sentencia den caso di tiramento riba un auto cu tres persona abordo den Sabana Basora y tambe...
Resumen di casonan den Corte di Prome Instancia riba 13 di...
Aki ta sigui un resumen di casonan den Corte di Prome Instancia pa dia 13 di April 2017. Pa 9’or y 10 di mainta, e...
Caso di tiramento relaciona cu problema di gang Madiki- Noord posponi
Diabierna a tuma luga den Corte di Husticia, e caso contra di M.S.R., S.C.P.K. y A.R.M. ta wordo acusa di, conhuntamente cu otro of...
Caso atraco y asesinato di Wayaca pospone te cu 30 di...
Diabierna mainta a tuma luga den Corte di Prome Instancia, e caso contra di J.P.F. y P.S.F., esaki relaciona cu e caso di atraco...
Aki ta sigui un resumen di e casonan den Corte di...
Pa 8 or y 30 di mainta, e sospechoso C.T. v.d. B lo aparece dilanti hues. C.V.d.B. ta wordo acusa di kiebro y ladronicia...
Otro preso ta entrega denuncia di menasa contra di e dama...
Diabierna mainta, durante e tratamento di e caso di M.T. acusa di a mata ex- director di Serlimar R. Fingal, hues a trata e...


text:
Dialuna 3 di juli ultimo, Afpakteam di Aruba a pone beslag riba dos suma bastante grandi di cen.
Den haf di Barcadera a tuma beslag riba un suma di mas cu 14.000 dolar durante un accion di control di Aduana contra arma y droga.
Durante e control aki, dos tripulante di un barco a wordo listra. Nan no a haci aangifte na Aduana di e placa cu nan tabatin cu nan, y nan no tabatin plan tampoco pa haci esaki.
Den cooperacion estrecho cu KPA y Aduana e suma di placa a wordo tuma den beslag bao guia di Ministerio Publico. Ambos tripulante a wordo deteni, como tambe e capitan di a barco.
Nan ta wordo sospecha di labamento di placa. E investigacion ta continua.
Den e di dos caso un sospechoso a wordo deteni pa via di buracheria den publico. Ora cu el a wordo listra, a topa cu 6.500 florin y 4.895 dolar.
E sospechoso tabata ilegalmente na nos isla y tabata aki poco tempo. Tin varios sospecho contra dje y ademas e no por a duna ningun splicacion concreto y verificable tampoco tocante di unda e placa a bin.
El a tuma afstand mesora di e placa cu a wordo tuma den beslag cerca dje.
E Afpakteam ta un cooperacion di Ministerio Publico, Cuerpo Policial di Aruba, Aduana, FIOT (Fiscale inlichtingen- en opsporingsteam) di DIMP (Departamento di Impuesto), FIOD (Fiscale Inlichtingen- en Opsporingsdienst), KMar (Koninklijke Marechaussee), Kustwacht di Aruba, MOT (Meldpunt Ongebruikelijke Transacties y RST.
E Afpakteam ta ocupa su mes cu combati criminalidad financiero economico. Crimen no mag di paga!
Dia prome di maart di e aña aki, Afpakteam a cuminza traha.
Si bo persona por sa di señalnan di labamento di placa, bo por acerca Afpakteam via mail na afpakteam@kparuba.com of via tiplijn na 11141.


text: Un hòmber deskonosí djamars a fayesé despues ku e kla keda tira na Capelle Ijssel. Bisiña nan a yama polis debí ku nan a tende algun tiru. Na yegada di polis a haña un hòmber ku bastanteherida di bala na e kas. E hòmber a fayesé na e sitio. Kiko a pasa eksakto na e sitio ainda polis no tin ningun informashon. Bisiña nan a bisa ku ta drechamentu di kuenta tabata tin. Tambe segun informashon e hòmber tabata tin basta problema. Hulanda tin basta kaso di asesinato e lastu luna nan aki ku tin konekshon ku baho mundu. Ta tratando na solushoná algun di e kasonan aki pero ta bira difísil, debí ku baho mundu tin bastante problema nan ku nan mes ta purba na solushoná nan mes.


text:
Kico Bijbel Ta Bisa?
Ta Dios ta causa sufrimento?
Kico lo bo contesta?
Si
No
Kisas
Loke Bijbel ta bisa
“Leu sea di Dios di haci maldad, y di e Todopoderoso di comete inikidad.” (Job 34:10) No ta Dios ta causa e maldad y sufrimento cu nos ta mira den mundo.
Kico mas nos por siña for di Bijbel?
Satanas e Diabel, “e gobernante di mundo”, ta e causa principal di sufrimento.—Juan 14:30.
Sufrimento y maldad ta bin tambe como resultado di mal decision cu hende ta tuma.—Santiago 1:14, 15.
Sufrimento lo caba algun dia?
Algun hende ta kere cu si hende uni forsa, nan por caba cu sufrimento. Otro hende ta pensa cu tin masha tiki chens cu e condicion di mundo lo cambia drasticamente y bira mihor. Kico abo ta pensa?
Loke Bijbel ta bisa
Dios lo caba cu sufrimento. Bijbel ta bisa: “Lo no tin morto mas; ni tristeza ni sclamacion ni dolor lo no tin mas.”—Revelacion 21:3, 4.
Kico mas nos por siña for di Bijbel?
Mediante Hesus, Dios lo elimina tur sufrimento cu Diabel ta causa. —1 Juan 3:8.
Bon hende lo biba pa semper den paz riba Tera.—Salmo 37:9-11, 29.


text: Wes-komisario (RC) a prolongá awe, djabièrnè 14 di yüli 2017, e kustodia (bewaring) di sra. E.R.C. pero mesora a skors su detenshon bou di sierto kondishon. C. ta sospechoso den e kaso “Valencia” ku ta un investigashon relashoná ku korupshon atministrativo ku pèrmit di estadia na Toelatingsorganisatie (TO). E kondishonnan pa su skorsing ta entre otro ku e no mag drenta edifisio di TO, no mag tin kontakto ku trahadornan di TO i/òf testigu den e investigashon i ku e tin ku tene su mes disponibel pa keda skuchá. E investigashon mientrastantu ta kontinuá.


text:
St. Fundacion Lotto pa Deporte a organisa un evento di reconocemento na e 3 atletanan cu a logra medaya na e 2 Juegos Suramericanos de la Juventud 2017 na Santiago, Chile.
E anochi aki e atletanan Keeley Maduro, Chiara y Sophia Petrocchi hunto cu nan mayornan a yega hunto cu FLpD, ASU y representantenan di algun federacion, na The West Deck pa asina celebra e logronan maximo.
Director di St. Fundacion Lotto pa Deporte, mr. Di-Stefano Wernet RA tabata contento di a organisa e encuentro na honor di e atletanan.
Lotto pa Deporte ta mira e atletanan como role model pa otro hoben. Presidente di FLpD a indica cu e logro aki ta algo importante pa Aruba.
Tambe FLpD e anochi aki FLpD a regala cada un atleta un “gift certificate” di un “weekend stay” na Boneiro.
Chiara Petrocchi a representa Aruba den e deporte di taekwondo na Chile y a gana e medaya di oro contra Brazil. Chiara Petrocchi a indica cu e gesto di FLpD pa elogia nan tabata algo hopi bon y esaki ta un motivacion pa nan por sigui, di cual nan por mira cu nan ta ricibi algo bek.
Cu e evento aki e atleta ta sinti cu a aprecia nan como deportista, pero tambe e tabata algo great cu nan tur a bini hunto pa asina conta nan experiencia y con leuk nan a pasa na Chile.
Pa loke cu por spera di Chiara Petrocchi den e proximo lunanan ta cu December e lo bay un “trainings camp” na Cuba y e lo ta preparando pa representa Aruba den e US Open na Februari. Tambe e lo ta preparando su mes p’e clasificacion di Olimpiada Hubenil na Tunez, cual e ta preparando su mes fuerte pa asina e por participa den e Olimpiada Hubenil 2018 cu lo ta na Argentina den luna di October.
Pa e hobennan Chiara Petrocchi ta un “role model” y pa cu esaki e ta desea pa tur hoben cuminsa haci un deporte. Tambe pa nan mira cu ta posibel pa combina un deporte, train profesionalmente y haci nan estudio, pasobra esaki ta posibel. “Mi ta desea pa tur hoben sigui e caminda bon. No haci droga, no haci maldad manera bebe of uza droga”, el a expresa.
Na Chile den e Juegos Suramericanos de la Juventud Sophia Petrocchi a competi den judo y el a gana medaya di plata. Pa su persona ta cu na Chile e experiencia tabata uno super grandi y nunca el a participa den esaki. Sophia Petrocchi ta haya cu FLpD a reconoce nan pa nan logronan, ta algo increibel.
“Mi kier a gradici Lotto masha hopi mes pa loke nan a haci pa nos”, el a expresa cu contento. E torneo aki tabata un di e logronan mas grandi di e judoka y esey ta un motivacion p’e sigui haci su best.
Cu e logro aki ta push’e p’e sigui y e sa cu e lo por logra cosnan mas grandi. Loke cu por spera di e judoka ta cu e lo sigui manera e ta bayendo of mas ainda, asina el a indica.
Como un role model pa otro hoben, su conseho ta pa semper haci nan best y haci loke cu nan gusta. Tambe pa nan nunca lubida nan educacion y deporte.
Un otro atleta cu FLpD a reconoce tabata Keeley Maduro, kende a logra medaya di brons den landamento. E tabata contento di e reconocemento aki y a indica cu su experiencia na Chile tabata un ambiente diferente.
Den su categoria tabata un competencia fuerte pero asina mes el a haci su esfuerso pa asina logra e medaya. “Tabata hopi leuk cu tur deporte a bin hunto. Tur tabata sostene otro y siña mas di e otro deportenan”, asina el a expresa.
El a gradici FLpD pa reconoce, pasobra ta prome biaha cu nan a haci esaki y cu FLpD ta mira cu nan ta purbando di hiba Aruba su nomber dilanti.
Pa e por logra competi otro aña den e Olimpiada Hubenil, e ta purbando di haya su A-tijd, cu ta su duracion total di competencia, pa asina e por tin su luga automaticamente den e seleccion.
E ta purbando di logra su A-tijd den 50m fly, cu ta e miho estilo di Keeley Maduro.
Loke e falta ta 50 honderdste pa asina Keeley Maduro por logra p’e ta den e seleccion, di cual e falta algun competencia internacional pa competi y local.
Como un role model pa hobennan el a conseha tur hoben pa corda cu estudio ta na prome luga y mester haci deporte, pasobra e ta bon pa salud y ta haya disciplina, respet y nan por mira con hopi esfuerso nan mes por pone den deporte.


text:
Ultimo fin di siman, e rumannan Stanely y Clayton Brown a bolbe organisa un otro Expo Beauty cu a wordo organisa e biaha aki den ballroom di Mariott Hotel. Contrario na otro ocasionnan, e apertura a ser haci, p’e susesor di e futuro exponan, esta e yiu muher di Clayton, Genoveva. Masha
Day: June 12, 2017
Filial di Departamento di Asuntonan Social a habri oficialmente na MFA Paradera
Filial di Departamento di Asuntonan Social (DAS) a habri oficialmente na MFA Paradera. Den un ceremonia presencia pa e funcionarionan di e departamento como tambe prensa, Minister Presidente Mike Eman hunto cu Minister interino di Asuntonan Social, Angel Bermudez y director interino di DAS, Janine Boekhoudt a corta cinta. E
BeSafe4Life a duna curso di CPR y Prome Auxilio
Atrobe Mike Eman ta purba di haci demage control hunto cu sra. Marjorie Vermeer
Despues cu siman pasa Mike Eman den nomber di Gobierno a bolbe enfatisa cu lo sera e dump di Parkietenbos, y loke el a ripiti tambe durante e debate, nos por mira cu sra. Marjorie Vermeer di Fundacion Parkietenbos a sali dilanti diabierna mes, bisa di ta contento cu Mike
Tienda di Santa Rosa tin algun articulo pa cria na benta
Amsterdam Manor Beach Resort organisando su di tres 10K Run
Celebracion di e dia 119 Independencia di Filipinas
Ayera mainta, den presencia di Gobernador Alfonso Boekhoudt, Minister Benny Sevinger, Vice Presidente di Parlamento, Chris Dammers y otro invitadonan a tuma lugar e acto protocolario, dor di hisamento di bandera, sigui pa ponemento di krans. Tur esaki a tuma lugar na Parke Wilhelmina, unda despues di e parti protocolario, a


text:
DEN HAAG – Staatsraad na Raad van State pa Aruba, mr. Mildred (Milly) Schwengle a haci ayera diabierna 10 di november un bishita di cortesia na Minister Plenipotenciario demisionario Juan David Yrausquin.
Dia 1 di november ultimo sra. Schwengle a huramenta dilanti Rey Willem Alexander, mientras cu Conseho di Minister di Reino a dicidi 30 di juni pa nombra Milly Schwengle como Staatsraad na Raad van State.
Minister Juan David Yrausquin a cuminsa na felicita sra. Milly Schwengle cu su funcion nobo na Raad van State.
E mandatario a desea sra. Schwengle hopi sabiduria y a bisa di ta sigur cu Aruba den su persona tin un bon representacion den Raad van State.
Milly Schwengle a studia ley na Radboud Universiteit na Nijmegen. Di aña 1990 te 1992 sra. Schwengle a ocupa e funcion di Fiscal suplente na Ministerio Publico na Aruba.
Despues e tabata te 1994 Griffier na Corte den Prome Instancia na Aruba.
Na 1994 el a haci e traspaso pa abogacia y desde 1999 Milly Schwengle tabata managing partner na HBN Law Aruba.
(Potret ta cortesia di Cas di Aruba)


text:
PriceWaterhouse Coopers a haci entrega di dos tas mas algun materiaal na atleta elite di taekwondo, Monica Pimentel y coach nacional, Teofilo Rodriquez di St. Tiger Taekwondo Academy
Oranjestad, Aruba 12 di juni 2017. Recientemente e atleta elite Arubano den e deporte di taekwondo, srta. Monica Pimentel hunto cu coach nacional di Aruba, sr. Teo Rodriguez di St. Tiger Taekwondo Academy a bishita e prestigioso compania PriceWaterhouse Coopers unda nan a ricibi un donacion den forma di dos tas mas algun materiaal di necesidad pa cu nan biaha pa e campeonato mundial di taekwondo aki dos siman na Sur Korea. Mester bisa cuLotto, e loteria national di Aruba hunto cu sector priva a yuda sponor e biahe aki,principalmente entre otroe compania PriceWaterhouse Coopers cu afungi como co-patrosinado pa e biaha aki di e atleta Srta. Monica Pimentel. Lotto ta masha contento cu e patrosinio di e compania PWC den e forma aki bo por papia di un sorto di Public Private Partnership(PPP) den deporte, unda sector private y (semi) public ta duna su aporte valioso na deporte. Esaki sigur ta na un desaroyo duradero di nos atletanan. For di man di e representante di PriceWaterhouse Coopers, sra. Kimberly Maduro y den presencia sr. Flavio Faneyte, miembro executivo di bestuur di St. Fundacion Lotto Pa Deporte, srta. Monica Pimentel y coach Sr. Teofilo Rodriguez a ricibi e dos tasnan.
Fin di luna awor atleta Monica Pimentel lo competi den e mundial di taekwondo na Seoul, Sur Korea. E campeonato mundial ta di suma importancia pa nos atleta elite mirando cu Pimentel lo trata na logra su clasificacion pa asina drenta den e Grand Prix di taekwondo unda e miho 32 atletanan rond mundo so lo competi pa asina bringa den eventonan di taya manera e campeonato Mundial y Weganan Olimpico. E atleta Pimentel di Aruba falta solamente 11 punto pa drenta den e top 32 y ta spera di por logra esaki durante di e campeontato mundial. Na 2016, srta. Monica Pimentel a hasi historia pa Aruba door di bira e prome atleta den e deporte di taekwondo cu a logra clasifica pa un Weganan Olimpico, den e caso aki Rio de Janeiro, Brasil.
Tanto Lotto,e loteria national di Aruba y Pricewaterhouse Coopers kier a desea e atleta Monica Pimentel y su coach Teofilo Rodriguez tur clase di exito den e mundial di taekwondo na Sur Korea.
Lotto ta sigi cambiando bida di nos atleta nan, pues publico en general sigi aporta na Lotto dor di cumpra segun bo forza financiero.


text:
You are here
Compleho Di Viviendanan Innovador Y Sostenibel Ta Diseño Di Plan D2 Bou Encargo Di Arkitecto Mattews
ORANJESTAD -- Trabounan di preparacion pa proyecto 'Smart Community' a cuminsa y Gabinete Mike Eman ta sumamente contento cu e punto importante aki, di maneho y desaroyo sostenibel na Aruba, a yega.
E consorcio cu ta bay desaroya 'Smart Community' ta consisti di FCCA, Utilities Aruba NV, WEB Aruba NV, NV ELMAR, SETAR NV y TNO Caribbean Branch Office y Pais Aruba. Diseño di e proyecto ta di arkitectonan di Plan D2, bou maneho di ir. Earon Matthew, cu a traha cu varios proyecto prestigioso manera edificionan di Banco Central, Stadhuis/Censo y APFA.
Plan D2 ta un compania cu a yega di diseña hopi proyecto di compleho di vivienda pa Gobierno y pa e proyecto aki a incorpora innovacion y sostenibilidad den e experiencia grandi cu nan a acumula durante añanan. E proyecto aki ta bay ta un proyecto cu islanan di Caribe y di otro regionnan por haci uzo di resultado di e investigacionnan cu ta wordo haci. Di otro banda, companianan por bin Aruba cu nan productonan pa participa den 'real-life-testing'. Esaki ta un comienso di un area importante di un 'knowledge economy', caminda Aruba ta bira e 'show-case' pa resto di mundo y un sitio interesante pa test productonan innovador y sostenibel.
Segun Matthew a splica, pa e prome fase nan a diseña 3 modelo pa e 15 casnan cu lo wordo construi. Tin casnan di 2 y 3 camber pero cu e posibilidad cu nan por wordo amplia. E cinco casnan cu lo wordo construi den e di dos fase, ta basa riba diseño cu e cliente pidi, pero cumpliendo cu e sistema di innovacion cu ta conoci na Aruba caba. El a sigui splica cu tur e casnan mester ta 'barata', no den construccion pero den uzo, o sea pa loke ta material cu ta nifica menos gastamento di energia.
E diseñonan ta tradicional, pero di tal forma cu ta haci mas uzo posibel di e recursonan natural, riba daknan lo bini panelnan solar por ehempel. E cas ta wordo diseña di tal forma cu e ta mas fresco, y ta haci menos uzo di aparatonan di coriente pa circulacion di aire. Esaki ta nifica cu e recibo di coriente lo ta menos pa e habitante.
Matthew ta hopi contento cu e aspectonan innovativo cu a wordo hinca den e diseño y cu por wordo uza facilmente door di personanan cu tin pensa pa traha nan cas. E ta sistemanan nobo cu no por wordo uza sin mas den casnan existente. Biba den un di e casnan di 'Smart Community' no ta diferente cu biba den un cas existente y tradicional. Solamente cu e habitantenan mester ta consciente y biba un bida den forma sostenibel. Por ehempel, no laga frigidaire habri, haci uzo di biento natural mas tanto posibel y e aparatonan cu ta bay tin den e casnan ta eficiente den uzo di energia.
Arkitecto Matthew ta hopi satisfecho cu e proyecto y ta kere e ta un bunita ehempel di combinacion di innovacion y sostenibilidad.


text:
Gaming News!Kies bo categoria of scrol abou pa tur noticia
Check Out E Trailer Pa E Mobile Game Harry Potter: Hogwarts Mystery
E next game pa Harry Potter ta bay ta un mobile RPG game cu ta developed door di Jam City. E wega aki ta bay ta un RPG cu elements di MMO tambe den dje. E lo sali e aña aki riba iOS y Android. E wega aki ta net e wega pa esunan cu ta wardando...read more
E Original GameBoy Lo Haci Un Comeback
Durante CES’18 Hyperkin a show e prototype di nan next retro console upgrade. E biaha aki nan a show e return di e original Game Boy di 1989. Nan version lo yama e Hyperkin’s Ultra GB y e model ta inspira door di e Game Boy Pocket. E Ultra GB...read more
Tin Un Alien Video Game Nobo Na Caminda
FoxNext Games a anuncia cu nan ta trahando riba e next game pa e Alien franchise. E wega aki ta bay ta un standalone game, dus no ta bay ta un sequel pa Alien Isolation...sorry 🙁 Ainda e wega no tin un nomber, pero e ta bay ta un Alien Shooter...read more
Si Bo A Kere Cu Awo Si Nan A Caba Cu SAW Series…Think Again
Paso ta parce cu e series aki ainda tin bida den dje, danki na e ultimo movie di e franchise, JIGSAW. JIGSAW tabata e di 8 movie den e series, y e no ta bay ta e ultimo, ya cu esun aki tabata un success den e box office y cu critics y tambe e...read more
Nintendo A Anuncia Nan DIY Cardboard Game Pa Switch
Nintendo a haya sa con nan por gana placa cu tur e caha nan di Wii U cu a resta, despues cu e Switch a sali. Nan a anuncia Nintendo Labo, un “wild new experiment for the Switch” cu lo combina e fun y creatividad di DIY cu nan best selling console, e Nintendo Switch....read more
Detective Pikachu Ta Sali Na Maart E Aña Aki!
The Pokemon Company a laga sa cu Detective Pikachu pa 3DS lo yega Europa y Merca dia 23 di maart e aña aki. E ta un wega hopi anticipa entre Pokemon fans y a sali caba aña pasa na Japon. E compania a release un trailer nobo tambe pa Detective Pikachu, y...read more
Japon Ta Bay Haya Mas Cu Djis Dark Souls Remastered
So Dark Soul Remastered ta na caminda pa PS4, Xbox One, PC y tambe Nintendo Switch den mei. Awo PS4 players di Japon lo haya un trilogy collector’s bundle di Dark Souls. E trilogy bundle lo inclui Dark Souls Remastered, Dark Souls 2: Scholar of...read more
HALO 5 Ta Free E Weekend Aki Riba Xbox One
Si ainda bo no a hunga Halo 5: Guardians, y bo tin gana di test e, awo ta bo chens paso e ta bay ta completamente gratis e weekend aki te cu 14 di januari, tanten bo ta un Xbox Live Gold member. Bo por download e wega via e Xbox One dashboard,...read more
Prince Of Persia Porta Lo Haya Un Comeback
***Check abou pa un update riba e storia aki!*** Prince of Persia tabata un series masha hopi popular mes den late 90’s y early 2000. Pero despues cu PS3 y Xbox 360 a sali, e series a cuminsa somenta. Despues di esaki nan a saca un movie...read more
Google A Anuncia Nan Wireless Standalone VR Headset
Durante CES’18 cu a pasa e siman aki, HTC a anuncia un Vive VR headset nobo, pero Google tambe a yega cu na VR headset cu por ta esun cu lo ta mas appealing pa e mass market. Esaki ta bay ta un mobile VR headset di Google mes cu ta basa riba...read more
Advertisement


text:
A twenty mile walk
Fundacion Herencia Cultural Inmaterial ta presenta 3 documentario cu ta duna un bista riba custumber, tradicion y expresionnan cultural. Ta trata un documentario di Dande titula ‘Dande, House to House, Festival to Festival’encuanto e nificacion y origin di Dande y con e ta biba bou miembronan di e comunidad Arubano. Otro documentario ta trata Remedi tera y Curandero y tin e titulo ‘Backyard Medicine : in search of Aruban Healers’. E di tres documentario ta encuanto ritual y custumber di entiero y yama ‘In Living Memory: Funeral Customs in Aruba’. E serie completo ta carga e titulo ‘A twenty mile walk’ y nan lo wordo presenta durante encuentronan informativo cu Fundacion Herencia Cultural Inmaterial ta bay organisa.


text:
Den Verteltoren di BNA tin actividadnan pa promove y stimula lesamento pa muchanan di tur edad: Contamento di cuenta, wega, tayer, obra di man, atardinan cu tema of simplemente lesa pa e muchanan tende un bunita storia. Den Verteltoren bo por sintibo na cas!
Preparando e muchanan pa e ‘Vakantie-leesprogramma’ cu ta tuma lugar den juli, e team di biblioteca hubenil lo tin den e Actividad di Atardi di diahuebs, un tayer pa e muchanan por siña con pa haci un ‘Boekbespreking’ bunita y cu al final lo bira un competencia entre e muchanan cu a participa den e tayer aki.
Aki bou ta sigui un splicacion amplio pa abo bin participa si bo ta desea esaki.
Reseña di BUKI 2016 (Boekbespreking),parti uno
Lugar: Verteltoren
Fecha: Diahuebs, 21 di januari 2016
Orario: 3 or pa 4 or di atardi
Pa muchanan di 8 pa 12 aña di edad
Riba e dia aki lo inicia e programa cu informacion di kico e programa ta encera. Lo informa, prepara y guia e muchanan pa e Tayer di boekbespreking. Un maestro di scol basico lo tuma e parti na unda ta splica con pa haci un BOEKBESPREKING na un forma corecto. E idioma lo ta na e idioma cu e mucha ta domina miho. Pa finalisa e atardi aki e muchanan lo haya e oportunidad di scohe buki cu guia di e team di biblioteca pa nan cuminsa cu nan ‘Boekbespreking’.
Reseña di BUKI 2016 (Boekbespreking),parti dos
Lugar: Verteltoren
Fecha: Diahuebs, 28 di januari 2016
Orario: 3 or pa 4 or di atardi
Pa muchanan di 8 pa 12 aña di edad
Na e di dos parti, lo sigui cu LES DI PINTURA cortico, duna door di sr. Ryan Oduber. Ryan lo duna idea con pa ilustra e reseña pa haci’e uno mas agradabel pa esnan cu ta scuchando e Boekbespreking’.
E atardi aki e muchanan lo haya e oportunidad atrobe di scohe buki cu guia di e team di biblioteca pa nan cuminsa cu nan ‘Boekbespreking’.
Reseña di BUKI 2016 (Boekbespreking),parti tres
Lugar: Verteltoren
Fecha: Diahuebs, 04 di februari 2016
Orario: 3 or pa 4 or di atardi
Pa muchanan di 8 pa 12 aña di edad
Lo continua cu les di POWERPOINT, pa duna e storia un toke di comprension pa e muchanan cu ta scuchando esaki.
E atardi aki e muchanan lo haya e oportunidad di scohe buki cu guia di e team di biblioteca pa nan sigui cu nan ‘Boekbespreking’.
Reseña di BUKI 2016 (Boekbespreking), parti cuater
Lugar: Verteltoren
Fecha: Diahuebs, 11 di februari 2016
Orario: 3 or pa 4 or di atardi
Pa muchanan di 8 pa 12 aña di edad
E dia aki algun mucha cu por a scohe buki lo haya e oportunidad pa presenta nan ‘BOEKBESPREKING’. Lo scohe esunnan cu a prepara nan buki miho.
Sjoerd Kuypers autor di buki pa mucha di entre otro: ‘De duik’
Lugar: Verteltoren
Fecha: Diahuebs, 18 di februari 2016
Orario: 3 or pa 4 or di atardi
Pa muchanan di 8 pa 12 aña di edad
Sjoerd Kuypers, autor Hulandes di buki pa mucha, lo ta na Aruba pa e fecha aki y lo bin haci un presentacion pa muchanan di biblioteca. E lo duna tip y splicacion pa e reseña di buki.
Reseña di BUKI 2016 (Boekbespreking),parti FINAL
E dia aki lo scohe esun cu a prepara nan buki miho.
E ganadornan di e simannan anterior lo competi contra otro pa e miho ‘BOEKBESPREKING’.


text:
Caya Gilberto.F. Betico Croes – Diaranson mainta polis a bay Caya G.F Betico Croes pa un accidente di brommer cu auto.
Na yegada nan ta constata cu e motociclista tawata ok y cu solamente algun rasca ela haya.
Loke a pasa tawata cu e dama na stuur di e jeep Terios den Jupiterstraat a haya un chance pa subi caminda, pa bay direccion Cumana. Pero e lo no a wak of pone suficiente atencion ariba trafico na su man drechi y ta subi caminda dal e brommer cu tawata pasando.
Na yegada di ambulance nan a atende e motociclista cu ta un agente policial na e sitio mes.


text:
Dolfi Kock
Dolfi Kock ta conta algo di su mes. “Desde cu mi a cuminsa bay scol basico un di mi hobbynan tabata lesamento. Tempo mi tabata den 6de klas mi a haya meneer Baas Williams, kende tabata e unico maestro Arubiano durante mi carera di scol. E tabata apoya nos masha hopi mes pa lesa. Cada trimester e tabata tin un premio pa esun cu a lesa mas buki foi e biblioteca dje klas. E premio tabata un buki. Pues e aña ey mi a gana tres buki nobis nobis”.
“E mesun aña ey, mi tabata tin e suerte di por a forma parti di e grupo yama “De Trupialen”. Den e grupo aki dirigi pa frère Alexius, mi a siña conoce e artenan di canto, musica, comedia, drama, actuacion y di literatura. Mi a keda miembro di e grupo aki te dia mi a caba HBS-3 na St. Dominicus College y mi a bay Hulanda pa studia pa maestro di scol na Baarle-Nassau. Esaki a haci cu durante mi estadia leu foi cas y foi mi isla mi tabata expresa mi nostalgia y mi aventuranan den un diario, skirbi naturalmente den mi idioma Papiamento. Desde e tempo ey caba mi a cuminsa skirbi rima tanto na Papiamento como na Hulandes y Ingles specialmente pa conkista e galiñanan.
Na aña 1965 mi a bolbe y mi a cuminsa traha na Abraham de Veerschool na San Nicolas. E sigiuente aña mi a ser invita pa forma parti di e elenco di Mascaruba. Tres aña mi a actua den diferente obra. Na aña 1968 a introduci un sistema di scol nobo, na unda cu A. de Veerschool a bira un scol di Mavo. Esey a haci cu tur e klasnan basico y mi persona a ser translada pa Prinses Ireneschool. Mi a traha eynan bou e direccion di meneer C. Bruce di ken mi a siña masha hopi mes. Na 1969 mi a casa cu e amor di mi bida Belen Marchena y Dios a regala nos tres yui homber.
Na aña 1973 mi a bay traha na Julianaschool prome como gymleraar y despues como maestro di Handel/Boekhouden. Desde 1975 gobierno a nombra mi como adjunct-direkteur eynan y na 1992 mi a bira director di e mesun scol. Na september 1996 mi a baha cu pensioen y a bai traha como maestro di Handel pero parttime, atrobe na A. de Veerschool. Na 2002 si definitivamente mi a stop. Pues na e mesun scol cu mi a cuminsa mi a termina mi carera tambe.
Semper mi a keda skirbi rima si. Ora cu na 2002 Belen a pidimi pa mi skirbi un storia pa e por a bay conta na scol, mi a nenga, na prome instante. Pero el a keda insisti, y mi a dicidi pa cuminsa pone algo riba papel den rima. Pues asina mi prome storia a bira realidad y na november 2005 “E gulido golos” a keda publica y a bay e scolnan. Aña pasa e buki “E bruha brabo” a mira lus. Y na 2012 mi a skirbi e Cariño di Siman di Buki “Bon mucha???... Tur dia!!”.
“Pesey awor nan ta yama mi autor, ta duna mi e honor di bay bishita scol pa conta storia te bay gol! Bo’n ta haya!”


text:
ORANJESTAD(AAN): Fundacion Parke Nacional Arikok ta mirando atras caba, aunke cu e aña no a caba ainda, tin un crecemento di aproximadamente 10%. Esaki ta conta pa tur e mercadonan cu tin, ta conta pa local, bishitantenan internacional y tambe Tour Operatornan cu ta contribui cu esaki.
Segun Carl Quant, Marketing & Communications Manager di Parke Nacional Arikok, mirando back no solamente den crecemento di bishitante pero tambe den areanan cu ta worde protehi door di parke Nacional Arikok, cu e anexo di Spaans lagoen, cual a sosode na Maart tambe.
Esaki ta añadi e biodiversidad cu e parke ta ofrece y tambe e responsabilidad cu nan ta carga pa conserva y proteha e areanan aki.
Segun Quant, tin cu imagina cu ta aproximadamente 20% di e isla di Aruba. Esaki ta trece hunto cun’e e trabao di mantencion di tur dia, e trabao di control di tur dia y no ta nan trabao solamente, pero tambe di e comunidad di Aruba y tur e bishitantenan. E team tey, cual ta consisti di 55 empleado, pero di tur esaki, e comunidad ta hunga un rol hopi importante.
Ta tende via nan, camindanan cu por ta tin cu wak algo, pasobra nan a mira algo straño of nan ta mira den lama cu tin e sushedad ta bin riba e isla. Por mira e areanan aki tambe, hunto cu nan ayudo.
Regularmente of cierto temporadanan, e stroom mes ta trece sushedad aden. Ta percura pa esaki ta limpi pasobra tin hopi bishitante internacional, pero pa nos localnan tambe. Ta un area protehi y tin cu tene cuenta cu flora y fauna. Cualkier sushedad cu ta keda por worde comi pa bestia y por haci daño na flora y fauna. Tin cu tene consideracion pa esaki y sigur no ta un bunita bista pa nos bishitantenan.
Na e momentonan aki tur area ta worde bishita door di nos bishitantenan. No tur por worde yega cu un vehiculo. Mayoria ta worde bishita na pia. Esaki tambe ta areanan cu ta bishita regularmente door di haci roughwalks, cual ta worde organiza un biaha pa luna. Mayoria biaha ta na pia ta yega na e areanan aki. Den Parke tin dos cueba actualmente cual ta cera. Esakinan ta por medio di proteccion pa e raton di anochi. Esakinan ta e unico areanan cu ta practicamente cera pa bishitante.
Ta worde subsidia parcialmente door di Gobierno di Aruba y tambe tin e concervation fee cual bishitantenan ta paga. Esaki ta conta pa local, pa turista y pa e tour operatornan. Pa nos localnan ta 5 Florin pa persona. Muchanan bao di 17 aña ta completamente gratis. Ta aprecia cu famianan ta bishita, pasobra e muchanan por cuminsa di chikito caba cu un aprecio pa naturalesa y conservacion di esaki. Pa turista e ta $11 pa persona.
E area ta protehi berdad. E tin hopi mas balor, di loke nos bishitantenan ta kere. E ta e unico area na Aruba cu no tin casi nada ainda, pasobra ta paar di tereno priva den e parke, pero cu no tin ningun construccion, no tin nada cu ta stroba.
E ta completamente naturalesa y ta hopi rico na historia di Aruba, cultura di Aruba, na flora y fauna, pasobra tin hopi mata y bestia cu bo ta haya den Parke Arikok cu bo no ta haya mas na otro partinan di Aruba.
Esaki ta papel di e fundacion pa conserva y proteha esaki, ya cu ta mirando cu tin hopi construccion andando den varios parti di Aruba y esaki ta e unico parke di Aruba cu tin, cu e anexo di Spaans Lagoen y mirando den 2018, un anexo di 17 otro partinan natural y tambe e parke maritimo. Esaki ta duna un tiki mas forsa pa sigui encurasha muchanan cuminsando di chikito caba, e balor y e improtancia di naturalesa, no solamente pa awo, pero pa e futuro generacion tambe.


text:
Movementu Futuro Kòrsou ta kumpli shete (7) aña di eksistensia
Danki na miembresia i sosten di Pueblo di Kòrsou
Awe 17 di mei 2017, Movementu Futuro Kòrsou (MFK) ta selebrá su di shete (7) aniversario.
Direktiva i lider polítiko ta sumamente orguyoso di e logronan ku MFK a realisá komo organisashon den e arena polítiko durante di e shete añanan ku a transkurí.
MFK a desaroyá su mes den un organisashon polítiko ku a partisipá na kuater elekshon kaminda na tur elekshon MFK a sa di saka asiento den Parlamento. MFK a partisipá den gobernashon di Kòrsou kreando perspektiva semper pa gruponan ménos pudiente den nos komunidat kreando perspektiva den nos pais.
Den e shete añanan ku a transkurí direktiva i lider polítiko a fortifiká nos organisashon interno tantu riba nivel organisatorio komo atministrativo, kaminda prosesonan interno a wòrdu deskribí i komuniká na miembresia pa asina tur miembro ta bon konosí ku nos prosesonan interno.
MFK ta e úniko organisashon polítiko ku a bin ta kumpli ku e lei di finansiamentu polítiko for di su introdukshon na 2010/2011 i tambe ku e diferente artíkulonan den nos lei elektoral.
E ròl ku MFK a bin ta hunga den Parlamento a pone ku nos ta haña rekonosementu pa e forma agresivo/progresivo pero alabes konstruktivo/diplomátiko ku nos a bin ta hiba oposishon durante di e último añanan.
Mayan di un forma simpel i humilde miembronan di MFK lo asistí na un Santu Sakrifisio di Misa na Klooster Alverna pa 6or di atardi pa gradisí ser supremo pa e shete añanan di eksistensia di nos organisashon.
Nos ta sumamente gradesido na pueblo di Kòrsou ku durante e shete añanan ku a transkurí a duna nos e sosten elektoral i tambe e sosten moral i spiritual na nos organisashon polítiko.
Un danki na kada miembro, simpatisador i tur otro persona ku di un forma òf otro a duna nan granito pa nos por a logra e shete añanan ku a transkurí i pa e fundeshi sólido ku a pone pa MFK por kumpli hopi aña mas di eksistensia.
Un gradisimentu tambe na nos lider polítiko pa e forma inkansabel ku su persona a duna guia durante di shete añanan ku a transkurí i ku awe nos tin 5 asiento den Parlamento.
Pabien MFK, Pabien Kòrsou
Kòrsou, 16 di mei 2017
Direktiva di MFK


text:
FPNM a lanta 12 di juni 1991 y tin como guia, Declaracion Universal di Derechonan di Mucha y Tratado di Derecho di Mucha, proclama pa Nacionnan Uni. FPNM ta un organisacion "non -profit".
Meta
Mehora calidad di cuido, guia y educacion di mucha di 0 – 12 aña dor di sostene educadornan y duna informacion tocante educacion na publico en general.
Educadornan
Ta encera mayor, familiar, lidernan di centro di cuido y guia di mucha y otro persona cu tin di haci cu educacion di mucha.
Vision
FPNM su vision ta cu muchanan di 0 pa 12 aña na Aruba ta haya e educacion cu ta duna nan tur oportunidad y stimulacion pa un desaroyo optimal, di mayor y educadornan cu ta hiba derechonan di mucha den practica di tur dia.
Mision
Pa medio di training y informacion den sentido mas amplio di palabra, FPNM ta capacita mayor y educadornan, pa logra efectua un desaroyo optimal di muchanan di 0 pa 12 aña na Aruba, basa riba derechonan di mucha. FPNM continuamente ta optimalisa su servicio dor di mantene su mes na altura di innovacion y trendnan local y internacional riba tereno di educacion. Ademas FPNM ta forma relacionnan strategico cu organisacionnan gubernamental y no gubernamental pa traha hunto na beneficio di e muchanan.
Caracter di trabao di FPNM ta preventivo, esta e atencion y informacion cu ta duna ta pa preveni mas tanto posibel cu problema ta surgi den educacion di e mucha.


text:
Diadomingo marduga strandpolitie a wordo poni na altura, door di Central di Polis, di un caso di un boto cu ta drief bay, aparentemente cu un persona abordo.
Esaki a sosode rond di 3.10 di madruga. Un persona di Kustwacht tabata esun cu a informa Central di Polis di un guardia cu ta traha na e pier cerca di Riu Palace,cu un boto (dinghy) a dreif bay afo. El a bisa CP cu un tal J, cu ta traha na e empresa aquatic Scuba Caribe, a notifica esaki.
Polis a tuma contacto telefonicamente cu e persona J. di Scuba Caribe y el a bisa cu el a wordo masha hopi pa e informacion wordo manda pa Kustwacht. El a bisa cu ta for di 1.02 di madruga el a mira pa ultimo biaha e homber Leomar Sophis (Venezuela) kende ta traha como guardia na e pier di Riu Palace. Nan a mire ta drief bay afo riba e dinghy.
Tur informacion a wordo pasa over pa Kustwacht y a pone e official di Kustwacht tambe na altura di loke a pasa. Riba peticion di dje, un patruya di Noord ta wordo manda na Riu Palace pa tuma declaracion di J. E persona aki a declara na e patruya cu e persona cu a mira e boto ta drief bay afo ta un tal K. y CP a dicidi di tuma contacto telefonicamente cu K, y a bisa cu e no ta un guarda pero un hostman na Riu Palace. Berdad, e ta bisa, el a mira e boto ta drief bay afo y un guardia sinta den dje. E momento ey el a dicidi di tuma contacto cu J. di Scuba Caribe, mirando cu e guadia riba e boto ta esun cu ta cuida e botonan di Scuba Caribe. J. despues a bisa cu e mes a bay busca J. riba lama pero no a topa cune.
Pa mas o menos 4.30 di madruga e informa aki a wordo manda pa Kustwacht. A resulta cu e guardia en cuestion no ta cuida e botonan pero riba lama. Rond di 4:25 piket officier di Kustwacht a yama CP pa informa nan cu e lo tuma contacto cu Kustwacht di Corsou pa dicidi si ta saca un helicopter pa un accion di buskeda.
Central di Polis ta manda patruya na un adres y ta papia cu e homber GM. E ta declara cu algo pasa di 1’or di madruga el a wordo yama door di su amigo K, kende ta traha na Riu Hotel. Segun K a cont’e, el a mira un homber ta drief bay afo riba un boto di rubber. Door cu e boto tabata alehando y door cu GM tin experiencia, el a dicidi di yama GM pa ayudo. GM ta bisa cu el a subi su boto y a bay tira bista pa e dinghy. Aparentemente tat rata di un boto gris di e marca Zodiak di e empresa Scuba Caribe.
Riba e mesun dia aki pero pa 6’or di mainta, Central di Polis a informa warda di Polis di Shaba cu e persona desapareci y e boto a wordo haya.